Коронавирус янги иқтисодий инқироз сабабчисими ёки…? / Ислом молияси\nHome Маълумот ва таҳлилТаҳлил\tКоронавирус янги иқтисодий инқироз сабабчисими ёки…?\n17.03.2020 2935 views\nАҚШ Федерал Резерви (Марказий банк вазифасини бажарувчи идора) Коронавирус пандемияси муносабати билан иқтисодиётни қўллаб-қувватлаш мақсадида фавқулотда чоралар кўришни бошлади, жумладан:\n– фоизнинг таянч даражаси 0% га туширилди (бундай чора сўнгги мартта бундан 12 йил аввал, яъни 2008 йилдаги жаҳон молиявий инқирози ҳолатида кўрилганди);\nМана энди, бундай амалиётларнинг моҳиятини ва марказий банклар бундан нимани мақсад қилишини тушуниб олишга ҳаракат қилиб кўрайлик. Ушбу амалиёт “миқдорий юмшатиш” (quantitative easing, количественное смягчение) деб номланиб, жаҳон иқтисодиётида нисбатан янги тушунчадир. Бундай чора-тадбирлар орқали марказий банклар катта миқдордаги пулни иқтисодиётга киргизиш ва шу орқали инвестицияларни жонлантириш, иқтисодиётни қўллаб-қувватлашга ҳаракат қилишади. Бу, бошқача қилиб айтганда “пул чоп этувчи дастгоҳ” тўла қувват билан ишлаб, иқтисодиётга катта миқдорда арзон пул кириб келишидир. Бу, марказий банк томонидан фоизининг таянч даражасини (Ўзбекистондаги қайта молиялаштириш ставкасига ўхшаш) тушириш билан биргаликда амалга оширилади, банклараро депозитлар ва кредитлар фоизи асосан шунга қараб белгиланади.\nБундай амалиёт натижасида банклар аҳоли ва корхоналарни молиялаштириш учун арзон пул маблағларига эга бўладилар. Молиялаштирилган (яъни фоиз асосидаги кредитларга эга бўлган) корхонлар эса ўз фаолиятларини кенгайтириш, аҳоли эса олинган кредитларга уйлар, янги машиналар ва бошқа маҳсулотлар сотиб олиш имконига эга бўладилар деб ҳисобланади. Пул миқдорини кўпайтириш орқали мамлакатнинг миллий пул бирлиги қадри туширилади. Бу ўз навбатида мамлакатдаги корхоналар акцияларини хорижий инвесторлар учун уларни сотиб олишни енгиллаштиради деб таъкидланади. Шунингдек, миллий пул бирлиги қадрининг пасайиши маҳсулотлар экспорти осонлашишини англатади (чунки бунда импорт қилувчилар учун маҳсулотлар арзонроққа тушади). Аммо арзон кредитлар иқтисодиётда ортиқча ликвидликни келтириб чиқаради, корхоналарнинг балансида қарз мажбуриятлари ортишига олиб келади. Лекин қисқа муддат ичида ҳолатни ўнглаш учун қилинадиган бундай чоралар, афсуски узоқ муддатли иқтисодий самара бера олмайди.\nАҚШда, 2008-2009 йилги молиявий инқироз шароитида ҳам айнан шундай миқдорий юмшатиш орқали, яъни 2.3 триллион АҚШ доллари миқдорида турли қимматли қоғозларни Fannie Mae ва Freddie Mac каби молия ташкилотларидан сотиб олиш орқали иқтисодиётга пул киритилган. Ушбу қимматли қоғозлар “ипотека кредитлари билан таъминланган қимматли қоғозлар” (инглиз тилида Mortgage-backed securities (MBS) ва уларнинг бир тури бўлган “қарз билан таъминланган мажбуриятлар” (Collateralized debt obligation, CDO) деб номланади ва деривативлар ҳисобланади.\nMBS ва CDO каби деривативларнинг қандай вужудга келишини тушунишга уриниб кўрайлик. Тасаввур қилинг, АҚШда бирор банк турли мижозларга уй сотиб олиш учун ипотека кредитини беришга ҳаракат қилади ва муайян вақтда ипотека кредитларидан иборат жилд (портфель) юзага келади. Ушбу кредитлар бўйича тўловларни банк ўн йиллар давомида кутиб ўтирмасдан, дарҳол шу кредитлар йиғилган жилд (портфель)ни бошқа молия муассасасига сотади ва натижада иккиламчи бозорда савдо қилинадиган MBS ва CDO деб номланган ҳосилавий қимматли қоғоз – деривативлар вужудга келади. Ушбу деривативларни сотиш учун юзлаб ишчилар ёлланади, мураккаб ва тушунарсиз молиявий моделлар яратилади. Одатда нафақат сармоядорлар, балки ҳатто молиячилар ҳам ушбу моделларни изоҳлаб бера олмайдилар. Шу билан бирга, дериватив чиқарган молия ташкилотлари рейтинг агентликларидан бундай деривативларга юқори рейтинг олишга уринадилар. Ушбу деривативни сотган банк, ҳам кредитлар бўйича хатарларни ушбу деривативларни сотиб олган инвесторларга ўтказади, ҳам янги айланма пул маблағларига эга бўлади ва албатта шу заҳоти уй-жой сотиб олмоқчи бўлган кейинги мижозларни қидиради ва дериватив натижасида ҳосил бўлган пулларни яна ипотека кредити ажратишга сарфлайди. Эндиликда банк учун мижознинг тўлов қобилияти, яъни унинг ойлик даромади кредит бўйича тўловларни амалга оширишга етиш-етмаслиги деярли қизиқтирмайди, деярли ҳар қандай одамга ипотека кредити таклиф қилинаверади. Муҳими тезроқ кредит бериб, ундан MBS ва CDO деривативларини чиқариб, тезроқ уларни сотиб даромад олиш.\nБундай амалиётлар натижасида уй-жойга талаб ортади ва нархлар сунъий равишда кўтарилади. Бошқача қилиб айтганда “пуфак” ҳосил бўлади. Тўловларни амалга оширолмаган мижозлар кўпайиб, муайян бир нуқтага етганда “пуфак” ёрилади ва инқироз бошланади. Аввалги молиявий инқироз тахминан шундай вужудга келган.\n2020 йил 15 март куни АҚШ Федерал Резерви навбатдаги миқдорий юмшатишни эълон қилди. Бугунги кунда нафақат ипотека кредитлари, балки умуман АҚШдаги барча индекслар, корхоналар акциялари юқори баҳоланган деган тахминлар мавжуд. Бундай ҳолат йиллар давомида АҚШдаги “юмшоқ” пул (монетар) сиёсати натижасида ликвидлик (яъни пулнинг молия бозоридаги мавжудлик даражаси) акция бозорларига ўтгани ва корпорацияларнинг арзон пул маблағларини осонгина жалб қилиши натижасида юзага келган деб тахмин қилиш мумкин. Арзон пул маблағларининг мавжудлиги йиллар давомида корхоналар балансида мажбуриятларнинг ошишига олиб келган ва қарз ҳисобидан жалб қилинган маблағлардан самарали фойдаланилмаган. Шундай маблағларни жалб қилган корхоналарнинг аксарияти (Standard & Poor’s агентлигининг маълумотига кўра 2019 йилда бундай корхонлар 78% ни ташкил қилган) BBB кредит рейтингига эга эканлиги вазиятни янада оғирлаштиради. Иқтисодиётнинг ўсиш суръатлари пасайган ҳозирги пайтда ана шундай корхоналар даромади камайиши ва улар қарз мажбуриятларини бажара олмаслик хавфи ортмоқда.\nХўш, бундай ҳолат юзага келишига асосий сабаб Коронавирусми? Фикримизча йўқ. Коронавирус, бели синадиган даража оғир юк билан кетаётган туяга унинг белини синдирган охирги чўпни ортиш каби таъсир қилди холос. Муаммонинг илдизи, бугунги кундаги жаҳон иқтисодиёт модели ва унинг ишлаш тамойилларида фундаментал хатоликларнинг мавжудлигида, унинг (яъни замонавий жаҳон иқтисодиётинг) ислом иқтисодиёти каби мавжуд активлар асосида эмас, балки ҳеч қандай асосга эга бўлмаган назоратсиз равишда кўпайиб кетаётган ҳосилавий молиявий маҳсулотлар, қарз ва фоизга асосланган иқтисодий модель сабабли деб биламиз. Афсуски, 2008 йилги жаҳон молиявий-иқтисодий инқирозидан керакли хулосалар чиқарилмади.\nБаъзи иқтисодчилар сўнгги йилларда навбатдаги инқирозга сабаб қилиб Аргентина ёки Туркия каби ривожланаётган давлатлар иқтисодиёти учун олинган қарзлар ёки Хитойдаги банк ёки йирик корпорациялардаги муаммолар сабаб бўлиши мумкин деб башорат қилар эдилар. Воқеликда эса, инқироз бошланишига кичкинагина… бир миллиметрнинг миллиондан биричалик кичкина… коронавирус ҳажмичалик сабаб ҳам етарли бўлиб чиқяпти…\nИнқирозИслом молиясиИқтисодиётКоронавирусМонетар сиёсатПул\nКелишилган муддатда амалга оширилмаган ижара ҳақи учун жарима қўллаш масаласи


"QO’QON 1912" профессионал футбол клуби » “Бунёдкор” – “Қўқон-1912” асосий таркиб\n“Бунёдкор” – “Қўқон-1912” асосий таркиб\nАссалому алайкум қадрли футбол мухлислари.\nТошкентдаги «Бунёдкор» стадионидан матнли трансляциямизни бошлаймиз .\nЖамоамиз аъзолари стадионга етиб келишди.\nБугунги учрашувга бўлган қизиқиш жуда юқори эканлигини таъкидлаш жоиз.\nУчрашув бошланишига саноқли дақиқалар қолди.\nБугунги ўйин ҳақида айрим маълумотлар билан танишинг.\nБиласизми? “Бунёдкор” бу йилги мавсумда ўз майдонидаги ўйинларда биттадан кўп гол ура олмаяпти. Умумий ҳисобда тўплар нисбати 4-4. “Бунёдкор” уйдаги охирги учта ўйинни бир хил 1:1 ҳисоби билан якунлади. Рақиблар – “Динамо”, “Металлург” ва “Пахтакор”.\nФакт: “Бунёдкор” олий лигада кетмка-кет олтита ўйиндан бери ғалаба қозона олмаяпти: тўрт дуранг, икки мағлубият.\nФакт: Бугунги баҳс “Қўқон-1912” учун сафардаги 6-ўйин бўлади. Жамоа аввалги беллашувларнинг иккитасини ўз фойдасига ҳал этган ва уч марта дуранг ўйнаган. Тўплар нисбати 8-6. “Қўқон-1912” сафарда 9 очколи бўлган.\nАйтганча, жамоамизнинг мағлубиятсиз серияси 104 кунга етди. Нўъмон Ҳасанов шогирдлари охирги марта биринчи турда мағлуб бўлишган.\nЯъни, 4 март куни “Насаф” вакилларимиздан устун келган.\nБугунги ўйин клубимиз расмий сайти, фейсбук ва твиттердаги расмий саҳифа ва телеграм каналимиз орқали онлайн трансляция қилинади.\nСпорт каналидаги мутасаддиларнинг бизга маълум қилишларича «Бунёдкор» – «Қўқон-1912» учрашуви трансляция қилинмайди.\nДемак биз билан бирга бўлинг. Бугунги баҳсни янада батафсил ёритиб боришга ҳаракат қиламиз.\n«Бунёдкор» – «Қўқон-1912» жамоалар таркиби маълум\n“БУНЁДКОР”: 25. Мурод Зуҳуров, 2. Рустамжон Ашурматов, 4. Акрам Комилов, 8. Жавлон Иброҳимов, 9. Шаҳзодбек Нурматов, 10. Элдор Шомуродов. 17. Достон Ҳамдамов, 19. Нурилло Тўхтасинов, 21.Дилшод Аҳмадалиев, 29. Отабек Шукуров, 44. Миржамол Қосимов.\nЗахира: 45. Дилшод Ҳамроев, 5. Жавлон Мирабдуллаев, 11. Вадим Чемиртан, 15. Фарруҳ Икромов, 20. Сардорбек Азимов, 28. Давронбек Умиров, 30. Хуршид Ғиёсов.\n«ҚЎҚОН-1912»: 12. Азиз Ашуров, 4. Баҳодир Акрамов, 5. Жалил Кимсанов, 7. Жамшид Ҳасанов, 9. Носир Отақўзиев, 10. Жавоҳир Сидиқов, 19. Суҳроб Бердиев, 26. Акмал Холмуродов, 55. Дарко Гожкович, 77. Мурод Ҳолмуҳаммедов, 99. Филип Райевац.\nЗахира: 13. Никита Рибкин, 8. Собир Хамидов, 11. Андрей Сидоров, 24. Иброҳим Раҳимов, 85. Руслан Мельзиддинов, 96. Муҳаммаданас Ҳасанов, 97. Ойбек Рустамов.\nҲакамлар: В. Агишев (Тошкент), А. Расулов (Тошкент), Ж. Саидов (Тошкент), К. Расулов (Қарши)\nАзиз футбол мухлислари . Сизларга бир хушхабар.\nЮқоридаги линк орқали бугунги ўйинни видео-онлайн тарзида томоша қилишингиз мумкин.\nБизга Фаррухбек Расулов ёрдам беради. Бунинг учун биз дўстимиз Спорт тв шархловчиси Фаррухбек Расуловга барчангизни номингиздан миннатдорчилик билдирамиз.\nҚўқон шаҳридан 1 000 дан зиёд мухлисларимиз бугун Бунёдкор стадионига етиб келишган\nМухлисларимиз стадионни ларзага келтиришмоқда. Бугун майдон эгаси гўёки “Қўқон-1912” жамоасидек.\nУчрашувни мезбонлар фаол тарзда бошлашди. “Қалдирғочлар”нинг илк ҳужуми хавфли кўриниш олди. Лекин бу вазиятда Дарко Гожкович яхши ўйнаб, хавфни бартараф этди.\n6-дақиқада мезбонлар ҳисобни очишди. Достонбек Ҳамдамов ҳимоячиларимизнинг хатосидан унумли фойдалниб дарвозамизни ишғол этди.\nГол ўтказиб юборгач, ҳужумга зўр берган вакилларимиз кетма-кет икки марта бурчак зарбасига эга бўлишди. Мезбон ҳимоячилари ҳужумларимизни бартараф этишди.\n14-дақиқа жуда хавли вазиятни вужудга келтирдик. Суҳроб Бердиев ҳимоячилардан қочиб кетиб зарба йўллаган эди. Дарвозабон тўпни аранг қайтарди.\n16-дақиқа мезбонлар бурчакдан тўп тепишди. Ашуров яхши ўйнади.\n21-дақиқада футболчиларимиз ҳисобни тенглаштирди. Носир Отақўзиев боши билан чиройли тарзда рақиб посбонини доғда қолдирди.\nЯна хужумларимиз давом этмоқда Мухлисларимиз яна гол талаб қилишмоқда\n27-дақиқа энди мезбонларнинг хужуми хавфли чиқди. Яхшиям Нурматов тўпга ета олмади\nБугун футболчиларимиз бир қора анъанага чек қўйишди. Шу кунга қадар бирор марта “Бунёдкор” дарвозасига гол кирита олмаётган эдик. Носир Отақўзиев ушбу анъанага барҳам берди.\nСтадиондаги мухлисларнинг 90 фоизи жамоамиз ишқибози эканлиги ойдинлашмоқда.\nБиринчи бўлим якунланиши арафасида Бердиев-Акрмаов-Отақўзиев комбинацияси яхши ўйланган эди. Сўнгги тўп узатишда хатолик бўлди.\n1-таймга бир дақиқа қўшиб берилди.\nИккинчи бўлимни ҳам футболчиларимиз фаол бошлашди. 48-дақиқада Акрамовнинг дарвозага йўллаган зарбаси мухлисларни хаяжонга солди.\nОтабек Шукуров Бердиевга нисбатан қўпол ўйнагани учун сариқ карточка билан жазоланди.\n55-дақиқа Акрамов ўнг қанотдан рейд уюштирди. Тўпни жарима майдончасига узатди. Дарвозабон тўпга биринчи бўлиб етиб келди.\nЎзгариш. Акрамов ўрнига Ойбек Рустамов майдонга тушди.\nМезбонлар қарши хужумда ўйнашмоқда.\n62-дақиқада майдон эгалари иккинчи голни киритишга муваффақ бўлишди. Бу сафар ҳам Достон Ҳамдамов дарвозамизга йўл топди.\nИккинчи тайм бошида бир қатор вазиятлардан фойдалана олмадик. Бунинг натижасида жазоландик. “Сен урмасанг сенга уришади” дейишганидек, вакилларимиз вазиятлардан фойдалана олишмагач дарвозамиздан гол ўтказиб юбордик.\nЎзгариш. Отақўзиев ўрнига Иброхим Раҳимов майдонга тушди\nШомуродов ўрнига Д Умиров майдонга тушди\nЎзгариш. Кимсанов ўрнига Сидоров майдонга тушди\nТўп учун курашда Райевац хамда Зухуров тўқнашиб кетишди Зухуровга шифокорлар ёрдам кўрсатишмоқда.\n80-дақиқа Мезбонлар бурчакдан тўпни ўйинга киритишди. Ашуровга қойил. Яхши реакция намойиш қилди.\n82-дақиқада Сидиқов-Сидоров – Райевац комбинацияси ажойиб чиқди. Омад бироз биздан юз угриди. Райевацнинг бош билан зарбасига озгина аниқлик етишмади.\nСидоровга сариқ карточка.\nХакамга норозилик билдиргани учун.\nУчрашувнинг сўнгги дақиқалари анча кескин давом этмоқда.\nЯқинда ўтказилган ўртоқлик учрашувида футболчиларимиз сўнгги дақиқаларида ҳисобни тенглаштиришганди.\nЎзгариш мезбонларда. Тўхтасинов ўрнига Азимов майдонга тушди\nУчрашувга 4-дақиқа қўшилди\nЎйин тугади. Эътиборингиз учун раҳмат!


Ўзбекистон, 01 сентябр 2010\n23 сентябр 2019, Тошкент вақти: 01:45\nМарказий Осиё гази учун рақобат авжида\nЎзбекистон Хитой билан газ экспорти борасида музокара олиб бормоқда. Буни мутахассислар Марказий Осиёда Хитой ва Россия ўртасида энергия заҳиралари учун рақобат кучайганидан дарак, дея баҳоламоқдалар.\nБухорога борган президент тез ёрдам машиналарини ҳам тўхтатиб қўйди\nМустақиллик байрами арафасида, 30 август куни Ўзбекистон президенти Бухоро шаҳрига ташриф буюрди. Президент Каримовнинг ташрифи чоғида хавфсизлик чоралари шу даражада кучайтирилдики, ҳатто касалхонага оғир бемор олиб кетаётган тез ёрдам машиналари ҳам тўхтатиб қўйилди.\nЭркин микрофон - Ота бундан бехабарда!\nМустақиллик байрами арафасида "Эркин микрофон"га қўнғироқ қилган тингловчи ва муштарийларимиз, Ўзбекистонда ойлик маошларнинг ўртача миқдори 500 долларга чиққанини айтаётган президент халқнинг турмуши кундан кунга оғирлашиб бораётганидан бехабарда, дея аттанг қилади.\nЯнгийўлда нима бўлган эди?\n14 август куни Янгийўл тумани марказида содир бўлган отишма тафсилотларини расмийлар сир сақламоқда. Мустақил журналистлар отишма "Жиҳодчилар", деб аталаётган диний гуруҳга алоқадорликда айбланиб, қидирувда бўлган шахслар ва милиция ходимлари ўртасида рўй берганини аниқлади.


''Зангори олов'' келди\nТўлейбий туманидаги 9та аҳоли манзилига газ берила бошлади. Вилоят ҳокимининг ўринбосари Мейиржан Мирзалиев, туман ҳокими Бауржан Ўмарбеков фуқароларнинг қувончига шерик бўлдилар. Йиғилишда табрик сўзи билан чиққан туман раҳбари бошқа аҳоли манзилларида ҳам газ ўтказиш ишлари бораётганини айтиб ўтди.\n2017-2019 йиллар оралиғида республика бюджети ҳисобидан 1 млрд. 988 млн. тенге ажратилиб, Тасариқ қишлоқ округидаги Мойбулоқ, Қўстўбе, Қаратўбе, Балдибек, Тўнкерис аҳоли манзилларига газ қувурларини ётқизиш ишлари олиб борилган эди.\nҲозирги кунда 9та иншоотнинг барча техникавий ҳужжатлари расмийлаштирилган. Бугунги кунда 9та аҳоли манзили бўйича 1542 абонентдан 793тасига техникавий шартлар олиниб, ички газ қувурлари ўтказилган, улар “ГазТрансГазАймақ” ҲЖда рўйхатга олинган. Бугун фойдаланишга топширилган газ тармоғини қўшганда, туман ҳудудидаги 55та аҳоли манзилидан 48тасининг табиий газ билан таъминлангани маълум бўлди.\nҚолган Қўғали қишлоқ округининг Диханкўл, Узунариқ, Алшали ва Қасқасу қишлоқ округининг Қасқасу, Юқори Қасқасу, Кенесариқ, Керегетас аҳоли манзилларини табиий газ билан таъминлаш учун лойиҳа-смета ҳужжатлари тайёрланиб, таҳлилнинг ижобий натижаси олинди. Смета қиймати – 1 млрд. 269 млн. тенге. Лойиҳани молиялаштириш учун 2020 йилга мўлжалланган республика ва вилоят бюджетига тавсия этилиб, молиялаштириш кутилмоқда. Лойиҳа қаноатлантирилса Тўлебий туманининг 55та аҳоли манзилидаги 118 600 киши 100 фоиз газ билан таъминланади.\nТуркистон вилоят минтақавий коммуникациялар хизмати, 2020-02-18, 04:25 47\nНиқоб текин тарқатилмоқда 92\nИллат назорат остида 129\nАгрохўжаликлар эътибордан четда қолмайди 210\nЎ. ШЎКЕЕВ: ''Чордара Тараққиётига ҳисса қўшамиз'' 74\nУюшган жиноятчиликка қарши кураш – кун талаби 180\n''Зангори олов'' келди 47\nСайрам ҳар соҳада илғор 371\nМасъулият – муаммолар ечими 84


18:57 11.11.2020 (Янгиланган 19:00 11.11.2020)\nИлҳом Алиев Озарбайжон Тоғли Қорабоғдаги урушда ғалаба қозонганлигини эълон қилди. У Боку Қорабоғда етказилган зарар ҳисобланишини ва Еревандан компенсация талаб қилишини айтди.\nТОШКЕНТ, 11 ноя — Sputnik. Тоғли Қорабоғдаги уруш Озарбайжоннинг ғалабаси билан якунланди, деди республика президенти Илҳом Алиев ҳарбийлар билан учрашувда. РИА Новости хабарига асосан.\n"Ватан уруши якунланди. Озарбайжон бу урушда ёрқин ғалабани қўлга киритди, бизнинг ерларимиз ишғолдан озод қилинди, биз босқинчиларни ўз ерларимиздан қувиб чиқардик", деди у.\nШунингдек, Алиев Боку Қорабоғда етказилган зарар ҳисобланишини ва Еревандан компенсация талаб қилишини айтди.\nСентябр ойи охирида Тоғли Қорабоғда вазият кескинлашди: Арманистон ва Озарбайжон бир-бирини 1980-йиллар охирида бошланган можарони авж олдиришда айбладилар. Томонлар тўлиқ ёки қисман сафарбарлик эълон қилишди, жанглар бошланди.\nБир ярим ой ичида томонлар ўт очишни тўхтатиш учун учта муваффақиятсиз уринишни амалга оширдилар. 10 ноябрга ўтар кечаси Россия, Озарбайжон ва Арманистон тўртинчи ҳужжатни имзоладилар. Унга кўра, Озарбайжон ва Арманистон ҳарбийлари жанговар ҳаракатларни тўхтатади, эгаллаб олинган позицияларда тўхтайди ва асирлар билан ўзаро алмашилади. Арманистон Бокуга Келбажар, Лочин ва Агдам туманларини қайтариши керак.\nБундан ташқари, Россия тинчликпарвар кучлари Тоғли Қорабоғ можароси зонасида жойлаштирилади. Мудофаа вазирлигининг маълумотларига кўра, Марказий ҳарбий округнинг тинчликпарвар 15-алоҳида моторўқотар бригадаси бўлинмасидан иборат контингент - 1960 нафар ҳарбий хизматчи, 90 та зирҳли транспортёрлар, 380 та автомобил ва махсус техника.\nБокуда бу келишув Ереваннинг таслим бўлиши деб номланди. Илҳом Алиев ҳужжат Озарбайжон учун энг фойдали эканлигини таъкидлади: энди, унга кўра, ҳарбий босқич якунланди ва сиёсий масалаларга ўтиш мумкин.\nАрманистон бош вазири Никол Пашинян, ўз навбатида, тинчлик тўғрисидаги қарор унга жуда оғриқли бўлгани, аммо бу Қорабоғни йўқотиб қўйишдан сақлаб қолганини айтди. Ереванда намойишлар бошланди, намойишчилар бир нечта ҳукумат биноларини ағдартўнтар қилишди.


Инсонларнинг энг узоқ умр кўриши бўйича ТОП 10 мамлакат - Zamin.uz\n06:00 / 23.03.2020\nИнсонларнинг энг узоқ умр кўриши бўйича ТОП 10 мамлакат\nБу диета, турмуш тарзи ёки генетик жиҳатдан боғлиқ бўлишидан қатъи назар, дунёнинг баъзи мамлакатларида кўпроқ умр кўриш имконияти мавжуд.\nКутилаётган умр кўриш нимани англатишини аниқлаш осон бўлмаслиги мумкин, аммо қайси мамлакатларда умр кўриш давомийлиги энг юқори эканлигини кўриб чиқиш қийин эмас.\nБу кўпчиликни ҳайратда қолдирадиган шаҳар ҳисобланиб, у ерда одамлар кўплаб европалик ватандошларига қараганда узоқ умр кўришади.\nЎртача умр кўриш 89 ёшдан ошиб, одамлар учун ҳаёт тарзига айланиб улгурган. Аҳоли турмуш тарзи биринчи даражали соғлиқни сақлаш тизими билан биргаликда, барча одамларнинг турмуш шароитларини яхшилашга ёрдам беради.\nМонако - кекса ёшдаги буюк халқ. Турмуш тарзи ёқимли, об-ҳавоси қулай ва жозибали. 89 ёшгача яшашни ҳеч бир орзуларсиз амалга оширишингиз мумкин, ҳатто яшаш учун энг қиммат жойлардан бирида яшасангиз ҳам.\nНафис ҳаёт, жисмоний машқлар билан кунини бошлайдиган халқ ва жуда оддий овқатланиш - бу Япония фуқароларининг узоқ умр кўришининг кўпгина сабабларидан бири.\nСингапур Осиё тожидаги ҳақиқий заргарлик буюмидир. Атроф-муҳит муаммолари билан ривожланишни мувозанатлаштирган шиддат билан ривожланаётган мамлакат. Сингапурликлар ўзларининг фуқаролари учун энг яхши тиббий муассасалари билан ҳаётнинг юқори сифатига эришадилар. Шунингдек, Сингапур Осиёнинг энг тоза давлатларидан бири сифатида тан олинган.\nБу кичкина Европа давлати гуллаб-яшнаётган иқтисодиётга эга. Шунингдек, у кўплаб яшил диёр ва тиббиёт муассасаларида етакчи ҳисобланади. Фуқаролар 83 йил ёки ундан кўпроқ узоқ умр кўришлари мумкин.\nШвейцариянинг ўз фуқароси учун узоқ умр кўриш сири унинг тоза тоғ ҳавоси, мутлақо тоза суви ва мамлакат аҳолиси кутаётган юқори сифатли ҳаёт билан боғлиқ. Улар шунингдек, ушбу мамлакатнинг ажойиб тиббий муассасалари билан фахрланишади. Ўртача умр кўриш 84 йил.\nАёллар эркакларга қараганда кўпроқ умр кўришади ва Жанубий Кореядаги аёллар сайёрадаги ҳамма одамларга қараганда кўпроқ умр кўриши билан рейтинг давлатлардан бири ҳисобланади. Ушбу соғлиқни сақлашни қадрлайдиган мамлакатда аёлларнинг ўртача умр кўриши 90 йилдан ошган.\nЎрта ер денгизи ҳавоси, яхши денгиз маҳсулотлари ва мамлакатда оз миқдордаги алкоголь истеъмол қилиш уларнинг узоқ умр кўришларига сабаб бўлиши мумкин. Исроилда ўртача ҳисобда бир киши 83 йил яшайди.\nКам ифлосланиш, кам аҳоли ва пашша йўқлиги. Ҳавонинг юқори сифати, ажойиб табиий яшил диёр ва асосан денгиз маҳсулотларидан иборат парҳез уларнинг узоқ умр кўриш сиридир. Исландия, шунингдек, мунтазам равишда дунёнинг энг бахтли мамлакатлари рўйхатидан жой олади. Фуқароларнинг ўртача умр кўриш муддати 82 ёшдан ошади.\nАгар сиз тетик, энергияга бой бўлсангиз, мунтазам равишда спорт билан шуғулланадиган ва ақлий меҳнатни канда қилмасангиз, сизнинг ҳаётингиз ҳам узаяди. Бу Ватикан ва Монакодан кейинги учинчи йирик давлатнинг барча фуқаролари учун умумий таърифдир. Агар бой ва соғлом бўлиш етарли бўлмаса, бахт албатта ёрдам беради. Уларнинг ўртача умр кўриш муддати 81 йил.\nСан-Марино турмуш тарзи “Замин” янгиликларини “Одноклассники”да кузатиб боринг\nНима учун Aвстралияда баъзи дўконлар доимий вақтидан икки соат олдин иш бошламоқда?


Россия: Украина президентига тегишли шоколад фабрикасида рейд ўтди\n11 апрел 2021, Тошкент вақти: 03:58\nРоссияда Украина президенти Петро Порошенкога тегишли шоколад фабрикасида рейд уюштирилди.\nРасмийларга кўра, рейд солиқ фирибгарлигига оид иш доирасида амалга оширилган.\n1 апрель куни юзини маскалар билан тўсган полициячилар Липецк шаҳридаги Рошен фабрикаси биносини қуршовга олиб, бинога киришни тўсиб қўйишган эди.\nТергов қўмитаси матбуот котиби Владимир Маркин фабрика ичида 180 миллион рубллик солиқ фирибгарлигига оид иш бўйича тинтув ўтказилганини маълум қилди.\nРошен фабрикаси баёнот чиқариб, унда "солиқ текширувлари номабқул ва қонунга зид" эканини билдирди.\nКремлнинг Қрим яриморолини аннексия қилиши ва Украина шарқидаги айирмачиларни дастаклаши ортидан Москва ва Киев ўртасидаги алоқалар кескин таранглашган.\nПрезидент Порошенко ўтган ойда Россия ҳукуматини Липецкдаги шоколад фабрикасини сотиш режасига аралашаётганликда айблаган эди.


Трамп Путинга қуролланиш пойгасида ғолиб чиқишга...\n30.03.2018 22:59 0 2272\nАҚШ президенти Доналд Трамп 20 март куни Россия раҳбари Владимир Путин билан телефонда гаплашганида АҚШ қуролланиш пойгасига тайёрлигини билдирган. Бу ҳақда «NBC» телеканали хабар бермоқда.\n«Агар сиз қуролланиш пойгасини хоҳласангиз, биз бунга тайёрмиз, лекин биз ғалаба қозонамиз», — деган Трамп.\nТрамп Путинга президентлик сайловида ғалаба қозонгани билан табриклаш мақсадида қўнғироқ қилган. Мулоқотдан сўнг АҚШ раҳбари қуролланиш билан боғлиқ вазият издан чиққани ва бу масалани Путин билан бўлиб ўтадиган «яқин орадаги учрашуви»да муҳокама қилишни истаётганини айтган.\nРоссия президенти Владимир Путиннинг матбуот котиби Дмитрий Песков эса Трампнинг «қуролланиш пойгасида ғалаба қозониш» борасида гапирганини инкор қилган. Песковнинг маълумот беришича, Трамп бу ҳақда мутлақо гапирмаган.\n«Мулоқот давомида бу гап айтилмади. Биз ушбу мулоқотнинг барча муҳим тафсилотлари ҳақида хабар бериб ўтдик», — дея баёнот берган Песков.\nПутин Трамп қуролланиш пойгаси


Шоли экиш бўйича тавсиялар - Ўзбекистон Республикаси Қишлоқ хўжалиги вазирлиги\nШоли дунё аҳолисининг ярмидан кўпроғининг асосий озиқ-овқат манбаи ҳисобланади. Шу боис шоли аҳамияти жиҳатидан буғдойдан кейинги ўринда туради. Халқимизнининг кунлик истеъмолида ҳам гуруч маҳсулотлари муҳим ўрин тутади. Қолаверса, ўзбекнинг энг севимли таомларидан бири палов ҳисобланиб, ҳеч бир тадбири ошсиз ўтмайди. Шу маънода юртимизда доимо шолига талаб катта.\nМамлакатимизда шоли асосан Қорақалпоғистон Республикаси, Хоразм, Тошкент, Сирдарё ва Сурхондарё вилоятларида етиштирилади. Шунингдек, Фарғона водийси, Самарқанд, Бухоро, Жиззах, Қашқадарё вилоятларининг айрим туманларида ҳам шоли экилган майдонларни учратиш мумкин.\nШоли деҳқончилигида ҳосилдорликни белгиловчи асосий омиллардан бири экиш мавсумини сифатли ва ўз вақтида амалга ошириш ҳисобланади. Бунда қуйидаги тадбирларга эътибор қаратишни тавсия этамиз:\nДунёда шоли етиштириш усуллари ўзининг хилма-хиллиги билан ажралиб туради. У турли миллатларнинг кўп йиллик тажрибалари, урф-одатлари ҳамда иқлим шароити билан узвий боғлиқ. Мамлакатимиз тупроқ-иқлим шароитида шоли етиштириш 2 хил усулда амалга оширилади:\n1. Шоли уруғини тўғридан-тўғри далага экиш ва сув бостириш усули. Ерни тайёрлаш кузги шудгорлашдан бошланади. Шудгорланган далага баҳорда мола-борона билан ишлов берилиб, узун базали текислагичлар билан обдон текисланади. Осма чизеллар билан тупроқ юмшатилиб, шолипояларга сув бостирилади ва сувда текисланади. Майдоннинг ҳамма жойида сув бир хил қалинликда бўлишини таъминлаш зарур.\nҚамиш, сув ҳилоли, курмак билан кўп ифлосланган далаларни апрель ойининг иккинчи, май ойининг биринчи ярмида 15–18 см чуқурликда қайта ҳайдаш яхши самара беради. Иқлимлаштирилган шоли навларининг экиш муддатини белгилашда минтақанинг табиий-иқлим шароити ҳисобга олинади. Экишга шолипоядаги сувнинг ўртача кунлик ҳарорати 14 оС га етганда киришиш мақсадга мувофиқ.\nЭкиш учун 1000 донасининг вазни нав турларига боғлиқ ҳолда 29–34 г бўлган, сифатли ва ҳар хил аралашмалардан ҳоли, униб чиқиш қобилияти юқори репродукцияли уруғлар танлаб олинади. Бунда шоли уруғи 3–4 см чуқурликка экилади.\n2. Шолини кўчатидан экиш усули. Бунда шоли кўчати махсус кўчатхоналарда тайёрланади. Кўчатхона учун ажратиладиган майдонлар керак пайтда сувни ташлаш ва сув сатҳини меъёрида ушлаб туриш учун бошқа майдонларга нисбатан баландроқ жойга жойлаштирилиши, тупроғи унумдор бўлиши лозим.\nШудгорланган майдонга эрта баҳорда гектарига 40 тонна органик ўғит солиб, юза (15 см) ҳайдалади. Сўнгра +3 см қилиб текисланади. Ер текислангандан сўнг минерал ўғитлардан 100 м2 учун соф ҳолида 2–3 кг сульфат аммоний, 1–1,5 кг фосфор ва 1 кг калий ўғити солиниб, тупроққа аралаштирилади. Кўчатлар 5–7 см қалинликда сув бўлган майдонларга қўлда экилади.\nЭкиш схемаси кечпишар навлар учун 20х15, ўртапишар навлар учун 15х15 см, ҳар бир уяга 1–2 дона кўчат экилади. Бошоқли дон экинларидан бўшаган майдонлар сомондан тозаланиб, 15–20 см чуқурликда шудгорланади сўнгра мола-борона қилиниб, далаларнинг табиий текислигига мос равишда пол олинади ҳамда сув бостирилади. Кейинги агротехник тадбирлар шолини асосий экин сифатида экишдаги сингари амалга оширилади.\nТадқиқотлар шуни кўрсатдики, эртапишар навлар кўчати 25–30, ўртапишар ва кечпишар навларники эса 30–35 кунлигида асосий майдонга ўтқазиш учун тайёр ҳолга келади. Кўчатларни асосий майдонга кўчиришдан бир ҳафта олдин гектарига 5 кг ҳисобида азот ўғити билан озиқлантирилади. Бу эса кўчатларнинг бақувват ва тез тутиб кетишини таъминлайди.\nШу билан бир қаторда бу усулнинг ўзига хос камчиликлари мавжуд. Шоли кўчатини далага экиш кўп қўл кучи талаб этади. Кўчат қалинлиги бир квадрат метрда 250–300 донани ташкил қилганда юқори ҳосил олинади. Бу миқдордаги кўчат сони сеялкалар билан навларга боғлиқ ҳолда бир гектарга 5–6 млн дона яроқли дон экилганда олинади.\nМаълумки, шоли навларининг уруғи хўжаликларда узоқ вақт мобайнида экилса, юқори ҳосилдорлик хусусиятларини йўқотиб боради. Шоли уруғи бошқа навларнинг уруғи билан аралашиши, касаллик ва зараркунандалар билан зарарланиши туфайли навдорлик ва уруғлик сифатлари пасайиб кетади.\nЮқори сифатли уруғ етиштириш учун барча агротехника тадбирларини ўз вақтида қўллаш лозим. Сифатли уруғ ҳосилдорликни ўртача 15 фоизга ошириш мумкин. Элита, биринчи ва иккинчи репродукцияли уруғларнинг бошланғич кўкарувчанлик даражаси 85–95 % бўлиши керак.\nШоли навларининг сифати навни янгилаб туриш йўли билан сақлаб борилади. Уруғлик учун экилган далаларда қуйидаги ишлар ўз вақтида уруғчилик талабларига риоя қилинган ҳолда ўтказилиши зарур:\n- уруғчилик далаларини бир ерда икки йилдан ортиқ жойлаштирмаслик;\n- уруғчилик участкасида нав тозалигини сақлаш мақсадида 2–3 маротаба ўтоқ ўтказиш баробарида бошқа нав аралашмалари (шоли бош тортишда тезда ажратиш осон ва қизил донли формалар яққол кўзга ташланади) ни томирлари билан олиб ташлаш;\n- минерал ўғитларни шоличиликка ихтисослашган фермер хўжаликлари учун имтиёзли равишда бериш, етарлича сув ажратиш, бегона ўтни йўқотиш ҳамда ўрим-йиғимни ўз вақтида якунлаш.\nШоликорларимиз юқоридаги тавсияларни минтақа тупроқ-иқлим шароити хусусиятларидан келиб чиққан ҳолда амалга оширишса, мўл ва сифатли ҳосил етиштириб, халқимизнинг гуручга бўлган талабини қондиришга ҳисса қўшадилар, албатта.\nА.Абдуллаев, Қ.Қурбонбоев, М.Сатторов


11:08 11.01.2020 (Янгиланган 15:31 11.01.2020)\nТОШКЕНТ, 11 янв — Sputnik. Теҳрон яқинида қулаган "Украина халқаро авиалиниялари" йўловчи самолёти "инсон хатоси" туфайли тасодифан уриб туширилган. Бу ҳақда Эрон қуролли кучлари бош штаби баёнот берди, деб хабар қилмоқда Sputnik Яқин чет эл Telegram-канали.\nБош штаб хабарига кўра, Boeing хатолик туфайли душман самолёти сифатида қабул қилинган, негаки, у муҳим ҳарбий объект яқинидан учиб ўтаётан бўлган.\nБаёнотда ушбу ҳодиса Ироқдаги америка базаларига берилган ракета зарбаларига АҚШнинг эҳтимолий жавоби билан боғлиқ бўлган "кучайтирилган жанговар тайёргарлик шарт-шароитларда" юз берганлигини таъкидлаб ўтилган.\nЭрон ТИВ раҳбари Жавад Зариф Twitterда ушбу фожиа "АҚШ авантюризми туфайли юзага келган инқироз давридаги инсон хатоси" туфайли юз берганини қўшимча қилган.\nКейинчалик афсус сўзлари Эрон президенти Ҳасан Руҳоний томонидан ҳам билдирилди. У уриб туширилган самолёт учун компенсацияни назарда тутувчи чораларни кўриш ҳамда Эроннинг ракеталарга қарши мудофаа тизими қусурларини йўқотиш устида қатор чораларни ишлаб чиқиш тўғрисида буйруқ берди.\nСал олдин Эрон Украина лайнерини "бехосдан" уриб туширган бўлиши эҳтимоли ҳақида Канада бош вазири Жастин Трюдо ҳам айтган эди. У бу ахборотни канада разведкаси, шунингдек, иттифоқдош разведкалардан олган.\nХудди шундай версия, яъни "Украина халқаро авиалиниялари"га қарашли Boeing-737 лайнери зенит ракетаси зарбаси натижасида ҳалокатга учраган бўлиши мумкинлиги Украина Миллий ва мудофаа хавфсизлиги кенгаши томонидан ҳам илгари сурилганди. Шунингдек, версиялар сифатида самолётдаги техник носозлик ва бортдаги теракт ҳам айтилган эди.\nЭслатиб ўтамиз, Киевга рейсни амалга ошираётган "Украина халқаро авиалиниялари"га қарашли Boeing-737-800 лайнери чоршанба куни тонг саҳар Теҳрон аэропортидан учиб чиққач, тез орада ҳалокатга учраган. Расмий маълумотларга кўра, бортдаги 176 инсоннинг барчаси ҳалок бўлган. Бортда 167 нафар йўловчи ва тўққиз нафар экипаж аъзолари бўлган.


БОЛАЛАР СОҒЛИҒИ — ЖУРНАЛИСТЛАР НИГОҲИДА — Dilnoma\n07.09.2019 Дилрабо Курязова Тиббиёт, Хоразм NEWS\nУрганч шаҳрида “Бола соғлиги, хусусан, иммунизация масалаларини оммавий ахборот воситаларида ёритиш” мавзуида ЮНИСЕФнинг Ўзбекистондаги ваколатхонаси ва Журналистларни қайта тайёрлаш маркази ҳамкорлигида семинар тренинг ташкил этилди.\nУнда Хоразм вилоятида фаолият олиб бораётган журналистлар, соғлиқни сақлаш бошқармаси тизимидаги врач-мутахассислар иштирок этдилар. Журналистларни қайта тайёрлаш маркази тренери, филология фанлари номзоди, доцент Наргис Қосимова ҳамда вилоят санитария эпидемиология маркази мутахассиси Садоқат Аннамурадоваларнинг мавзу юзасидан маърузаларини тинглади.\n-Бугунги семинар орқали болаларни эмлаш мавзуини ёритишда мутахассислар билаш ишлаш, рақамларнинг аниқлигига эътибор қаратиш ва этика масалалари ҳақида кенгроқ маълумот олдим. Семинардан олган тажрибам орқали шу мавзуда телероликлар тайёрлашни мақсад қилдим, — дейди, Мурод Отажонов.\nСеминар-тренингда журналистларга вакцинация ва унинг бола соғлигига ижобий таъсири, оммавий ахборот воситаларида болаларни эмлаш мавзусини ёритишнинг замонавий усуллари ҳақида ахборот берилди.\nТадбир иштирокчилари гуруҳларга бўлинган ҳолда тиббиёт соҳасидаги оммавий нашр ва ижтимоий тармоқларда тарқалаётган сохта ёки ёлғон хабарлигини аниқлаш борасидаги билимини ҳам мустаҳкамладилар.\nКОРРУПЦИЯНИ ОЛДИНИ ОЛИШДА ФАКТ-ЧЕКИНГ, ДАТА ЖУРНАЛИСТИКА МУҲИМ\nСУД-ҲУҚУҚ СОҲАСИДА ЖУРНАЛИСТЛАР ФАОЛЛИГИ


Меркелни “Титаник”даги пианиночи билан таққослашди\n18:34 / 16.03.2016\nГермания транспорт собиқ вазири, Бавария Насроний-ижтимоий уюшмаси партияси вакили Петер Рамзауэр Германия канцлери Ангела Меркелни ўтган аср бошида чўкиб кетган “Титаник” кемасидаги пианиночи билан тенглаштирди. Бу ҳақда у Die Weltга берган интервьюсида маълум қилди.\nСиёсатчининг хаёлига бу қиёслаш Ангела Меркелнинг евроскептиклар партияси “Германия учун муқобил”нинг ҳудудий сайловлардаги муваффақияти ҳақидаги нутқини эшитгач келган. Мағлуб бўлган Насроний-демократик партияси лидери Меркель президиумда чиқиш қилар экан, рақибларининг ғолиблиги улар учун муаммо эмаслигини айтган.\n“Бу менга “Титаник”даги пианиночини эслатди. Чунки у ҳам рояльда чалиш мумкин бўлгани учунгина охиригача мусиқа чалган”, фикрини изоҳлади у.\nБундан ташқари Рамзауэр Меркелнинг сайлов якунлари ҳақидаги бундай фикрлари немис халқини янада ғазаблантириши мумкин, деб ҳисоблайди.


Шерзод Бекни қувончли кунида йиғлатишди - 24 Сентября 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Sheshanba, 19.10.2021, 15:15\nГлавная » 2013 » Sentyabir » 24 » Шерзод Бекни қувончли кунида йиғлатишди\n“Ниҳол” мукофотисовриндори Шерзод Бек илк бор “Истиқлол” санъат саройида ўзининг жонли ижродаги яккахон концерт дастуринитақдим этаётгани ҳақида хабар берган эдик. Очиғи бу хабарни эшитгач ҳали эрта эмасмикан, деган ўй бизнинг ҳамхаёлдимизга келганди. Ахир “Истиқлол”дек катта саҳнага минглаб одамларни тўплашнинг ўзи бўлмайди. “Чипта нархи ҳамёнбоп” Саройга ташрифбуюрганимизда касса олдидан ўтар эканмиз, концертга бир соатга қолганда чипталар умуман қолмаганиниэшитдик. Нархлар эса у қадар қиммат ҳам эмас. 15 минг сўмдан 60 минг сўмгача. Таниқли юлдузларимизнингфонограммадаги концерт дастурлари чиптаси бундан икки баравар қиммат бўларди. “Асосий урғу ижро ва ижрочиларга қаратилган” Кўп ўтмайзал одамлар билан лиқ тўлди. Томошабинлар орасида Ўзбекистон халқ артисти Насиба Абдуллаева, хонандаларШахноз, Муниса Ризаева, Умидахон, Воҳиджон Исоқов, “Сато” гуруҳи вакилларини учратдик. Ва ниҳоят концертбошланди. Шу ўринда анъанага кўра биринчи навбатда саҳна декорациясига эътиборимизни қаратсак. Хонандадекорация сифатида ялтир-юлтур безаклардан кўра саҳна марказига қўйилган катта экранни афзал билганикўриниб турибди. Худди хорижий концертлардагидек саҳнада ортиқча безаклар йўқ, асосий урғу ижрога ваижрочиларга қаратилган. Саҳнанинг у боши ҳам, бу боши ҳам мусиқа асбоблари билан тўлиб тошган.\n“Ўзбек саҳнасида америкаликлар” Ёдингизда бўлса, хонанданинг концерт дастурида Олимжон Бекназаров раҳбарлигидаги АҚШнинг “Nomad dancers”раққосалари гуруҳи иштирок этиши режалаштирилаётгани ҳақида гап-сўзлар тарқалганди. Хонанда ваъдасинингустидан чиқди. Ҳақиқатдан ҳам ўзбак саҳнасида, бизнинг қўшиқларга америкаликлар рақсга тушди. Бир-биридангўзал раққосаларнинг саҳнада хиром айлаётганини кўрган киши, улар қўшиқ сўзларини тушуниб рақсга тушяптидеб ўйлаши табиий. Айниқса “Тановор”га саҳналаштирилган рақс томошабинларнинг давомий қарсакларига сабаббўлди. Бундан ташқари концертда таниқли раққосалар Муҳаббат ва Малика Қурбоновалар ҳам иштирок этишди.\n“Ризаева жонли куйлашдан бош тортди” Концерт баннерларида дастурда Муниса Ризаева ва Насиба Абдуллаева билан бирга дуэт куйлаши эълонқилинган эди. Аммо меҳмонлар қаторида ўтирган Муниса Ризаева саҳнага шунчаки Шерзод Бекни табриклаганичиқдию бироз бетоблигини баҳона қилиб, ҳозир куйлай олмаслигини айтди. Насиба Абдуллаева билан куйланган“Лочин” номли қўшиқни эса бутун зал диққат билан тинглаб, уларга жўр бўлди. “Онаси билан айтилган дуэт ва кўз ёшлар” Концертнинг энгкульминацион нуқтаси хонанданинг онаси саҳнага таклиф қилингани бўлди. Асли касби журналист бўлган СаодатОртиқова ўғлини муваффақияти билан такбриклар экан, Шерзод Бек ҳам унга миннатдорчилигини билдириб,биргаликда жонли ижрода дуэт куйлашни таклиф қилди. Жонли мусиқа, жонли ҳаёжон хуллас ҳаммаси кутилмагандарўй берди. Шерзод Бекнинг онаси куйлаганда ундаги овоз, кучли маҳорат, санъатни қалбан ҳис этиш унча-бунчасанъаткорларда йўқлигини ҳис қилдик. Ҳатто устоз санъаткор Насиба Абдуллаева ҳам буни эътироф этиб ўтди.Шерзод Бек саҳнадан туриб отасини ёдга олар экан, йиғлаб юборди. “Ота-онам рози бўлармикан” номли қўшиқнибутун вужуди билан куйлаганда эса томошабинлар кўзига ёш олишди.\nЎзбекистон халқ артисти Насиба Абдуллаева айтганидек Шерзод Бекда булоқдек мусаффо ширалиовоз бор. Бу овоз фақат яхши қўшиқлар яралишига, миллий санъатимиз ривожига хизмат қилади деб умидқиламиз.


Тошкент шаҳрида яна аҳоли орасида коронавирус инфекцияси аниқланди — Sof.uz\n6.06 10:06 740 Тиббиёт\n2020 йил 6 июнь соат 10:00 ҳолатига кўра, Ўзбекистонда коронавирус инфекцияси қайд этилганлар сони 4022 (+15) нафарни ташкил этмоқда. Бу ҳақда Соғлиқни сақлаш вазирлиги Жамоатчилик билан алоқалар бўлими хабар берди.\nЯнги касалланиш ҳолатларининг 4 нафари Карантин марказидаги фуқаролар орасида, 3 нафари Тошкент вилоятида Россиядан чегара пост орқали юртимизга кириб келган халқаро юк ташувчи автомашина ҳайдовчиларида, 5 нафари Навоий вилоятида коронавирусга чалинганлар билан мулоқотда бўлиб карантинга олинган фуқароларда, 3 нафари эса Тошкент шаҳрида аҳоли орасида аниқланган.\nАйни пайтда юртимизда 3247 нафар коронавирус инфекциясига чалинган фуқаролар соғайган.\nҲозирда мамлакатимизда 759 нафар беморга шифокорларимиз томонидан белгиланган стандартлар бўйича даво чоралари кўрилмоқда. Улардан 10 нафари оғир, 3 нафари эса ўта оғир аҳволда.\nКеча, 17:05 342 Ўзбекистон\nКеча, 16:13 498 Ўзбекистон\nКеча, 15:49 1082 Ўзбекистон\nКеча, 15:04 237 Ўзбекистон


СЎРОВНОМА НАТИЖАЛАРИ - Ўзбекистон Республикаси Монополияга қарши курашиш қўмитаси\nБизнинг телеграмм каналимизга (https://t.me/joinchat/AAAAAEZf_BEoQySYvnNtpA) ёзилган обуначиларга берган ваъдамизнинг устидан чиқиш мақсадида, бугун биз истеъмолчилар ўртасида ўтказилган онлайн-сўровни якунладик ва унинг натижаларидан сизларни хабардор қилмоқчимиз.\nДемак, жами бўлиб 1005 та овоздан деярли 60 фоизи коммунал хизматларни кўрсатиш соҳаси, 14 фоизи – савдо соҳаси, 13 фоизи – қурилиш соҳаси, 8 фоизи – хизмат кўрсатиш ва сервис соҳаси ҳамда 5 фоизи – реклама соҳасида истеъмолчиларнинг ҳуқуқларини бузилганини кўрсатди.\nКоммунал соҳа хизматлари бўйича берилган 956 та овоз ичида энг муаммоли мурожаатлар: табиий газни етказиб бериш – 33 фоиз, 31 фоиз овоз эса, иссиқлик энергиясини етказиб беришга тўғри келган. Сўровда қатнашган истеъмолчиларнинг деярли 22 фоизи электр энергиясини етказиб бериш билан боғлиқ муаммоларга дуч келганлар. “Сувсоз” ва “Маҳсустранс” корхоналари томонидан кўрсатиладиган хизматлар эса бир хил кўрсаткичга эга – яъни 7 фоиздан.\nБундан ташқари, 1031 та истеъмолчи шунингдек, мобил операторлари, интернет провайдерлар ва банк-молия сектори хизматлари сифати бўйича ўз фикрларини қолдирганлар. Уларнинг ичида энг сифатсиз хизмат сифатида интернет провайдерларнинг хизматлари кўрсатилиб – улар 39 фоизни ташкил қилган, ундан кейин мобил операторлари хизматлари – 36 фоиз ва банк хизматлари – 25 фоизни ташкил этган.\nТранспорт хизмати кўрсатиш тизими бўйича сўровда қатнашганларнинг (1058та) 65 фоизи томонидан шаҳар транспорти талаб даражасида эмас деган фикр билдирилган, бу кўрсаткич темир йўлларда аҳоли ташишлар бўйича – 18 фоизни ва авиация хизматлари бўйича – 17 фоизни ташкил қилган.\nСўровни ўтказишдан кўзланган мақсад – кўрсатилаётган хизмат истеъмолчи томонидан қандай баҳоланаётганини билишдан иборат.\nҲурматли коммунал хизматлар кўрсатиш соҳасида фаолият олиб бораётган корхона ва ташкилотлар, IT-коммуникация соҳасидаги компаниялар ва йўловчи ташувчи корхоналар, сизлардан илтимос, истеъмолчиларга кўрсатилаётган хизматларнинг сифатига эътибор қаратинг!\nЎзбекистон Республикаси Монополияга қарши курашиш қўмитаси ва унинг ҳузуридаги Истеъмолчилар ҳуқуқларини ҳимоя қилиш агентлиги ҳақ-ҳуқуқи бузилган ҳар бир истеъмолчига ёрдам беришга тайёр!\nЮқорида айтилганларнинг исботи сифатида охирги кунларда бизга келиб тушган бир нечта мурожаатларни мисол тариқасида келтирамиз:\nТошкент: Мирзо – Улғбек тумани, Сарой Мулк Хоним кўчаси. Ушбу кўчада жойлашган 34 ва 36 уйлар ўртасида жойлашга сув қувури ёрилган. Ушбу уйларда истиқомат қилувчиларнинг шаҳар ва туман авария хизмати корхоналарига қилган мурожаатлари бир сутка давомида жавобсиз қолганлиги сабабли улар Қўмитага мурожаат қилганлар. Муаммо ўша куни бартараф этилди.\nБухоро: Нақшбанд кўчаси, 48 уй. Мурожаатда айтилишича, хонадонларда ичимлик суви йўқ. Сув таъминоти корхонасига қилинган мурожаатлар жавобсиз қолган. Ушбу мурожаат Қўмитанинг Бухоро вилояти ҳудудий бошқармаси томонидан ўрганиб чиқилди ва истеъмолчининг фойдасига ҳал этилди.\nШунингдек, Бухоро шаҳрида истиқомат қилувчи бир қатор фуқароларнинг мурожаатларида газнинг босими пасайиб кетганлиги баён этилган. Ҳудудий бошқарманинг мутахассислари ушбу муаммони жойига чиққан ҳолда ўргандилар. Мурожаатда келтирилган иккита ҳолат бўйича газни босимини пасайиб кетишига газ плитасини бузуқлиги сабаб бўлган ва у ерга мутахассислар чақиртирилган, қолган ҳолатларда муаммони истеъмолчиларнинг фойдасига ҳал этилган.\nБухоро шаҳрида жойлашган “Копилка” дўконидан харид қилинган шоколадли конфетлар қуртлаган бўлиб чиққан. Ушбу ҳолат Агентликнинг мутахассислари томонидан ўрганиб чиқилди, натижада дўкон маъмурияти томонидан харид қилинган маҳсулотни қийматини тўлиқ қайтарилишига ва муддати ўтган конфетларни сотувдан олинишига эришилди.


АҲОЛИ БАНДЛИГИ ТАЪМИНЛАНСА, - Ўзбекистон овози газетаси\nМамлакатимизда аҳолини иш билан таъминлаш, ўз мустақил ишини бошлашга оид ташаббусларини қўллаб-қувватлаш ва рағбатлантиришга алоҳида эътибор қаратилмоқда.\nОдамлар меҳнат қилиши ва яхши ҳаёт кечириши учун муносиб шароит яратиб бериш, унумли ва ижодий меҳнат қобилиятини ривожлантиришга кўмаклашиш аҳоли бандлигини таъминлаш масаласида устувор тамойил этиб белгиланган. Шундан келиб чиқиб, ҳар йили бандлик дастури қабул қилиниб, унинг ижросига жиддий эътибор бериляпти.\nБу Ўзбекистон ХДП электорати ҳисобланган ижтимоий ҳимояга муҳтож, иш топишда қийналаётган ва меҳнат бозорида тенг шароитларда рақобатлашишга тайёр бўлмаган кишилар манфаатларига хизмат қилади. Демак, бандликни таъминлашнинг янги имкониятларини очиш бўйича амалий таклифларни илгари суриш ва улар ҳаётга татбиқ этилиши учун барча куч ва имкониятларни бирлаштириш, курашиш муҳимдир.\nОлий Мажлис Қонунчилик палатасидаги Ўзбекистон ХДП фракциясининг кенгайтирилган йиғилишида шу ҳақда сўз борди. Депутатлар, тегишли вазирлик ва идоралар вакиллари, партия Марказий Кенгаши ходимлари шу йилнинг 28 октябрида тасдиқланган 2017 йилга аҳоли бандлиги дастури бўйича парламент назоратини амалга ошириш масалаларини кенг муҳокама этишди.\nТаъкидланганидек, 2017 йилга мўлжалланган дастур параметрлари олдинги йилга нисбатан мақбуллаштирилган. Унда ҳудудлар ва корхоналарнинг реал имкониятлари ҳисобга олинган. Масалан, туман ва шаҳарларда кичик саноат ҳудудларини ташкил этиш, қурилиш ва инфратузилмани ривожлантириш ҳисобига иш ўринлари яратиш йўналишлари кенгайтирилган.\nФракция аъзолари дастур ижроси устидан олиб бориладиган назорат тадбирларини масъул қўмита билан биргаликда изчил давом эттириш, уларнинг натижаларини жойларда чуқур муҳокама этиш кераклигини таъкидлашди.\n— Мазкур дастур нафақат аҳоли бандлигини таъминлаш ва даромадларини ошириш, балки мамлакатдаги ижтимоий-иқтисодий, сиёсий барқарорликни мустаҳкамлашнинг муҳим омили бўлиб хизмат қилмоқда, — дейди Олий Мажлис Қонунчилик палатаси Меҳнат ва ижтимоий масалалар қўмитаси раиси, ЎзХДП фракцияси аъзоси Ёқуб Умаров. — Фракциямиз ташаббуси билан жорий йилга мўлжалланган бандлик дастурининг Қорақалпоғистон Республикаси ва Сурхондарё вилоятидаги ижроси ўрганилди ҳамда уларнинг натижалари қўмитамизнинг мазкур ҳудудларда бўлиб ўтган кенгайтирилган мажлисларида кўриб чиқилди. Шунингдек, Меҳнат вазирининг дастурнинг биринчи ярим йиллик якунлари бўйича ижроси тўғрисидаги ахбороти эшитилди. Шу асосда хато ва камчиликларни вақтида бартараф этиш, келгусида дастурни янада такомиллаштириш чоралари белгиланди. Бу эса ҳукуматнинг аҳолини иш билан таъминлашга оид фаолияти устидан парламент назорати кучаяётганини кўрсатади.\nЎзХДП фракцияси аъзоларининг фикрича, дастур тармоқлар ва ҳудудларни ривожлантириш ҳамда инвестиция дастурлари билан, энг муҳими, минглаб ёшлар, аёллар тақдири билан узвий боғлиқ. Шу боис унинг ижроси парламент қуйи палатасининг қўмиталарида, барча фракцияларда (депутатлик гуруҳлари) атрофлича кўриб чиқилиши лозим. Парламент назорати изчиллигида бунинг аҳамияти катта.\nЙиғилишда фракция аъзолари тегишли давлат органлари ва нодавлат нотижорат ташкилотлари билан ҳамкорликда дастур ижросини мониторинг қилишга доир ишларни янада кучайтириш бўйича таклифлар билдиришди.\nШунингдек, 2017 йилда аҳоли бандлиги дастури ижроси устидан парламент назоратини амалга ошириш бўйича фракциямиз позицияси ишлаб чиқилди, назорат-таҳлил тадбирларини ташкил этиш бўйича вазифалар белгилаб олинди.


Туркияда амалга оширилган терактларда 40 киши ҳалок бўлди\n18:02 / 29.07.2015\nОхирги кунларда Туркияда амалга оширилган қўпорувчилик ҳаракатлари 41 кишининг ҳаётига зомин бўлди. Улардан 11 нафари полициячи ёки ҳарбий эди. Бу ҳақда мамлакат бош вазири Аҳмад Довудўғли баёнот берди.\n“Учта террорчи ташкилот (ИШИД, КИП ва Инқилобий халқ озодлик партияси) бир пайтнинг ўзида Туркияга қарши ҳужумларини бошлади. Суручдаги терактдан бошлаб турли миқёсдаги 657 теракт содир этилди, мамлакатнинг 41 фуқароси, шу жумладан, 11 полициячи ва ҳарбий ҳалок бўлди”, – деди у ўзи бошчилик қилаётган Адолат ва тараққиёт партияси фракциясининг йиғилишида қилган чиқишида.\nБош вазир депутатларни ҳукумат террорчиликка қарши курашга барча кучларини сафарбар этишига ишонтирди: “Бизнинг кучимиз нафақат 3та, балки 33та террорчи ташкилотга қарши курашишга етади”.


Абрамов номли ғалаба. Яманга қарши кечган ўйин ҳақида қизиқ факт (фото)\nАбрамов номли ғалаба. Яманга қарши кечган...\n10.10.2019 19:12 0 3679\nЎзбекистон миллий терма жамоаси ЖЧ саралаши иккинчи босқичи учинчи турида Яманни қабул қилди ва йирик ҳисобда ғалаба қозонди. Бу ғалаба, шубҳасиз, Абрамов номи билан аталиши турган гап. Бунинг бир қатор сабаблари бор.\nБиринчидан, ғалаба Абрамов таклиф этган ҳужумкор ўйин натижасида қўлга киритилди. Иккинчидан эса, Санжар Қодирқуловни миллий жамоада асосий таркибга қўядиган бошқа мураббий Ўзбекистонда ҳам, жаҳонда ҳам топилмасди.\nЭктор Купер етти ҳафта тинимсиз ухлаганда ҳам Қодирқуловни майдонга туширишни туш кўрмаган бўларди. Билакс, бу футболчининг номини ёддан билмаса ҳам керак. Худди терма жамоанинг аксарият мухлислари сингари. Санжар илк дақиқада гол киритганда стадион суҳандони мухлисларни унинг фамилиясини баралла айтишга чақирди. Юмшоқ қилиб айтганда, ҳамма ҳам айта олмади.\nҲолбуки, Қодирқулов нафақат гол урди, балки иккинчи бўлимда Жамшид Искандеровга голли узатмани ҳам амалга оширди. Аммо ўйин қаҳрамони ёлғиз у бўлмади. Биринчи бўлимнинг ўзида Элдор Шомуродов чиройли гол муаллифи бўлди. Одатда бош билан уриладиган голлар ҳар доим чиройли чиқади. Элдорнинг голи ҳам бундан мустасно эмас. Яна Ислом Тўхтахўжаевнинг голи ҳам.\nЎзбекистон миллий терма жамоаси бу ўйинда умумий ҳисобда 5 та гол урди. Қизиқ статистика, 5:0 ҳисобидан сўнг ЖЧ саралашидаги ғалабалар сони 50 тага етди. Яна ҳам қизиғи, Ўзбекистон МТЖ илк ғалабасини ҳам Яман билан 1997 йилда бўлган ўйинда қўлга киритган эди (1:0).\nСпорт 11/07, 19:54\nАнглия футболи афсонаси вафот этди\nСпорт 08/07, 11:48\nРоналду Мессининг натижасини такрорлади\nСпорт 02/07, 17:21


Latin: JSST vakili pandemiya tugashi haqidagi taxminini ma’lum qildi\nБу ҳақда Жаҳон соғлиқни сақлаш ташкилоти (ЖССТ) Европа минтақавий бюроси раҳбари Ханс Клюге Даниянинг DR телеканалига маълум қилган, дея хабар қилди azon.uz.\nПандемия қачон тугайди? ЖССТ жавоб берди\nКомпенсация режаси 92 та қашшоқ мамлакатни, шу жумладан, Африка ва Жануби-Шарқий Осиёдаги кўплаб мамлакатларни қамраб олади\neffect.uz 05:31 • 2959\n«Энг ёмон сенарий орқада қолди» — ЖССТ пандемия қачон тугашини маълум қилди — EFFECT.UZ\nЖаҳон соғлиқни сақлаш ташкилоти Европа минтақавий бюроси раҳбари Ҳанс Клуге тахминларига кўра, коронавирус пандемияси келгуси йилнинг бошида тугайди. Бу ҳақда РИА Новости хабар берди. «Энг ёмон сенарий орқада қолди» — ЖССТ пандемия қачон тугашини маълум қилди «Энг ёмон сенарий орқада қолди. Биз 2020 йилга нисбатан вирус ҳақида кўпроқ биламиз, у фақат тарқалиб кетди», — дейди\nЖССТ коронавирус пандемияси қачон тугаши мумкинлигини айтди\nЖаҳон соғлиқни сақлаш ташкилоти Европа минтақавий бюроси раҳбари Ҳанс Клуге тахминларига к…


Бразилиянинг Атлантика соҳилларидан Перунинг Тинч океанидаги портларигача бўлган масофани бирлаштирадиган мазкур темир йўлнинг узунлиги 5 минг километрни ташкил этади. Қиймати 10 миллиард АҚШ долларига тенг бўлган лойиҳа доирасида ҳудудда атроф-муҳитга зарар етказмаслик шарти билан саноатни ривожлантиришга хизмат қилувчи бир қатор объектлар қурилиши ҳам режалаштирилган.\nНосозлик ноқулайлик туғдирди\nБрюсселдаги халқаро аэропортнинг диспетчерлик хизматида юзага келган техник носозлик парвозлар жадвалига салбий таъсир кўрсатди.\nХусусан, 144 та рейс бекор қилинди, 31 авиалайнер эса бошқа аэропортларга қўнишга мажбур бўлди. “Brussels Airlines” компанияси томонидан маълум қилинишича, юзага келган муаммо 11 мингга яқин йўловчиларга ноқулайлик туғдирди.\nТехник носозлик электр таъминоти билан боғлиқ бўлиб, бир неча соат ичида камчилик бартараф этилгач, аэропорт яна фаолият кўрсатишни бошлади.\nОлти сониялик торнадо\nМексикада кучли торнадо кузатилди.\nСьюдад-Акунья шаҳрида рўй берган табиат ҳодисаси оқибатида 13 киши ҳаётдан кўз юмди, 230 нафардан ортиқ одам жароҳатланди.\nШунингдек, қарийб 400 та тураржой, турли муассасалар, ўнлаб автомобилларга зарар етди. Мутахассислар торнадо атиги олти сония давом этганини, аммо у мамлакат тарихидаги энг кучлиси бўлганини айтишмоқда.\nАйни пайтда шаҳарда қидирув-қутқарув ишлари олиб борилаяпти. Шу боис қурбонлар сони ошиши мумкинлиги эҳтимолдан холи эмас.\nҲиндистонда бир ҳафтадан ортиқроқ вақт мобайнида сақланиб турган аномал ҳарорат аҳоли учун катта қийинчилик туғдирмоқда.\nАндхра-Прадеш ва Теланган штатларида термометрнинг симоб устуни 49 даражага етаяпти. Натижада қурбонлар сони тобора ошиб бораётир. Ҳозирги кунга қадар қарийб 1400 киши ҳаётдан кўз юмган. Электр истеъмолининг меъёридан ортиши таъминотда узилишларнинг келиб чиқишига сабаб бўлаяпти. Бу эса кондиционер ва вентиляторлардан фойдаланиш имкониятини чеклаб қўймоқда.\nСиноптиклар яқин кунларда айрим ҳудудларда ҳаво ҳарорати 50 даражагача кўтарилиши мумкинлигини билдиришган.\nНоёб қуш тасвири\nАвстралиянинг Мельбурн шаҳрида камдан-кам учрайдиган оқ чумчуқ тасвирга туширилди.\nУни қушларни кузатиб юрувчи Боб Уинтерс суратга муҳрлаган. Мутахассиснинг айтишича, жонивор тахминан саккиз ойлик. У кўзининг қоралиги билан ҳам одатий чумчуқлардан фарқ қилади.\nОқ чумчуқларнинг туғилиш эҳтимоли миллионтадан биттага тенг экан.\nҚора шоколад ва кўк чой\nҚора шоколад ҳамда кўк чой одамнинг диққатини жамлашга ёрдам беради.\nАҚШнинг Шимолий Аризона университети олимлари ана шундай фикрни илгари суришмоқда. Мутахассислар 18 ёшдан 25 ёшгача бўлган 122 кишини ушбу тадқиқотга жалб этишди. Уларга таркибида турли фоизда какао бўлган шоколадлардан тановул қилиш тавсия этилди ҳамда миянинг фаоллиги махсус қурилма ёрдамида ўлчаб борилди. Натижалар таҳлил қилинганида, таркибида 60 фоиз ана шу модда мавжуд ширинлик (бу қора шоколадда энг минимал миқдор ҳисобланади) эътиборни жамлашда энг кўп фойда бергани маълум бўлди. Бироқ у инсоннинг қон босимини ошириш хусусиятига эга. Шу боис олимлар мазкур муаммони ҳал этишда кўк чойни ечим сифатида айтишмоқда. Чунки кўк чой таркибида L-тианин аминокислотаси мавжуд бўлиб, у қон босимини меъёрида сақлаб туришни таъминлайди.\nМазкур рукндаги бошқа мақолалар: « Ўзбекистон Республикаси — Корея Республикаси: Стратегик шерикликни янада ривожлантириш йўлида\tШароит тақозоси »


Huquqburch.Uz - Юристлар маслаҳатларидан фойдаланиш имконияти ошади\nЮристлар маслаҳатларидан фойдаланиш имконияти ошади\nМиллий ҳуқуқий интернет портали, бепул юридик маслаҳатлар билан Advice.uz ахборот тизими яратилади. Бу ҳақда Президентнинг 9.01.2019 йилдаги Фармонида назарда тутилган.\n· ижрочилар ва аҳолини қонунчиликнинг мазмун-моҳияти ва аҳамияти тўғрисида хабардор қилишнинг сифатини тубдан ошириш, ушбу фаолиятни ташкил қилишда принципиал янги ёндашувларни ишлаб чиқиш бўйича комплекс чора-тадбирларни амалга ошириш;\n· давлат органлари ва ташкилотларнинг ҳуқуқий ахборотдан кенг кўламда фойдаланишини таъминлаш, уларнинг ушбу соҳада фуқаролик жамияти институтлари ва оммавий ахборот воситалари билан самарали ҳамкорлик қилиш бўйича фаолиятини мувофиқлаштириш;\n· давлат органлари ва ташкилотлар томонидан ҳуқуқий тарғибот ва маърифат бўйича олиб борилган ишларни ўрганиш, шунингдек, уларнинг ушбу йўналишдаги фаолиятини такомиллаштириш бўйича тавсиялар тайёрлаш;\n· аҳолининг турли қатламлари, шу жумладан, тадбиркорлар ва ёшларнинг ахборотга бўлган эҳтиёжларини ҳисобга олган ҳолда ҳуқуқий тарғиботни амалга оширишнинг замонавий механизмларини жорий этиш бўйича таклифлар ишлаб чиқиш;\n· ижрочилар ва аҳолини қонунчиликнинг моҳияти ва аҳамияти тўғрисида хабардор қилишнинг сифатини тубдан яхшилаш мақсадида кенг жамоатчилик фикрини ўрганиш, таҳлил қилиш, ушбу соҳада ишларни янада такомиллаштириш борасида таклифлар ишлаб чиқиш.\nАҳолининг ҳуқуқий онги ва ҳуқуқий маданиятини юксалтиришга муносиб ҳисса қўшган давлат органлари ва ташкилотлар ходимларини рағбатлантириш учун “Ҳуқуқий тарғибот ишлари аълочиси” кўкрак нишони таъсис этилади.


Ўзбек-қозоқ чегарасида мева-сабзавот контрабандаси кучаймоқда\nЎзбекистондан Қозоғистонга чегарадан контрабанда йўли билан олиб ўтилаётган товарларнинг каттагина қисмини мева-сабзавот маҳсулотлари ташкил этаётгани билдирилмоқда.\nЎзбекистондаги “Пресс-ўз.инфо” сайтининг хабар беришича, куни-кеча Давлат божхона қўмитаси ходимлари умумий миқдори 44 миллион сўмга тенг қуруқ меванинг четга олиб кетилиши олдини олган. Контрабанда товари эгаси Қозоғистон фуқаросидир.\nҚозоғистон божхоначилари ўзбек-қозоқ чегарасида мева-сабзавот контрабандаси олдини олгани ҳақидаги хабарларни ҳам бот-бот ўқиш мумкин.\nҚозоғистонлик иқтисодий таҳлилчи Жайҳун Абдуллаев сўзларига кўра, Ўзбекистондан мева-сабзавотни қўшни давлатларга қонуний равишда олиб чиқиш жуда қийинлиги расмий органлардаги мавжуд бюрократик тизим билан боғлиқдир.\n“Ҳозир Ўзбекистон томони ички ва ташқи бозор учун керакли бўлган мева-сабзавот миқдорини мониторинг қилмай, қўшни давлатларга экспортни изоҳсиз тақиқлагани тушунарсиз. Балки бунга сабаб ички бозорда кўтарилиб кетган нархларни пасайтиришдир. Бундай тақиқ ортида Ўзбекистон ҳукуматининг қандайдир сиёсий мотивлари яширинган бўлиши ҳам мумкин”,- дейди таҳлилчи.\nСиёсатшунос Эдуард Полетаевнинг айтишича, ҳозир Ўзбекистондаги бирорта ҳам ижтимоий ёки таҳлилий марказ ички ва ташқи бозор учун керакли мева-сабзавот миқдори бўйича жиддий мониторинг ўтказмаган. Бундай таҳлилнинг йўқлиги эса Ўзбекистондан мева-сабзавотни қўшни давлатларга олиб чиқилишига қўйилган тақиқнинг жиддий эмаслигини кўрсатади.\n“Ҳозирнинг ўзида Қозоғистон бозорларида Ўзбекистондан келтириладиган мева-сабзавот ўрнини Хитойники эгаллаётир. Бу жараён жуда тез ва фаол равишда рўй беряпти. Агар Ўзбекистон ҳукумати бундай қаттиқ чоралар кўришни давом эттираверса, у ўз тадбиркорлари учун жуда жиддий муаммолар туғдиради. Ўзбекистондан мева-сабзавотларни экспорт қилиш кейинчалик либераллаштирилиши мумкин, аммо у вақтгача Ўзбекистон Марказий Осиё бозорларидаги ўз ўрнини йўқотиб қўяди”,- деди сиёсатшунос ва энг асосийси, Ўзбекистон ҳукуматининг бу тақиқи чегарадаги вазият салбийлашишига сабаб бўлишини таъкидлади.\n“Одамларимиз ҳар қандай тақиқни четлаб ўтишга одатланган. Одамлар мева-сабзавотни контрабанда йўли орқали олиб ўтишга уринади. Чунки Ўзбекистонда ташқи бозорга ҳам етадиган миқдорда мева-сабзавот бор, у чириб кетмаслиги учун одамлар шунга мажбур бўлади. Энг хавотирлиси, чегарада назорат кучайтирилганда нохуш ҳолатлар ҳам юз бериши, жумладан, қурол ишлатилиши мумкин. Ўзбекистон ҳукумати хоҳлайдими- йўқми, бу мамлакат Марказий Осиё марказида жойлашган, у қўшни давлатлар билан товар айрбошлаш бўйича нормал иқтисодий ҳамкорликни йўлга қўйишга мажбур”,- дейди Эдуард Полетаев.\nЎтган йили ўзбек-қозоқ чегарасида помидорни ноқонуний равишда олиб ўтаётган ўзбек аёли қозоқ чегарачилари томонидан контрабандачи сифатида баҳоланиб, унга ўқ узилган эди. Ўшанда қозоғистонлик кузатувчилар бу фожеага Ўзбекистон ҳукуматининг мева-сабзавотларни четга олиб чиқиш бўйича юритаётган сиёсати ҳам сабаб бўлганини билдирганди.


11:41 / 12.02.2018\nЖорий йилда жисмоний шахсларнинг мол-мулк ва ер солиқларини ҳисоблаш тартибларига қатор ўзгартиришлар киритилди. Бу аҳоли орасида турли тушунмовчиликларнинг келиб чиқишига сабаб бўлди. Қашқадарё вилояти давлат солиқ бошқармаси бошлиғининг ўринбосари Шуҳрат Ражабов қуйидаги маълумотларни келтириб ўтди.\nЖорий йилдан жисмоний шахсларнинг мол-мулк ва ер солиқларини ҳисоблаш тартибига қатор ўзгартиришлар киритилди. Бу борада аҳолида жуда кўп саволлар пайдо бўлмоқда. Шу вақтгача кўчмас мулкка бўлган ҳуқуқларни давлат рўйхатидан ўтказувчи орган, яъни кадастр идоралари томонидан белгиланадиган солиқ солиш объектларининг инвентаризация қиймати тўловчилар учун солиқ солинадиган база ҳисобланган.\nЭндиликда, жисмоний шахсларнинг мол-мулкига солинадиган солиқ мол-мулкнинг инвентар қийматидан эмас, кадастр қийматидан ҳисобланиши жорий этилиб, солиқнинг асосий ставкаси 0,2 фоиз қилиб белгиланди (ўтган йили 1,7 фоиз эди) ва солиқ ҳисоблашда кадастр қиймати 42 млн.сўмдан кам бўлмаслиги белгилаб қўйилди.\nМол-мулкнинг кадастр қиймати мавжуд бўлмаганда, солиқ шартли қийматда ҳисобланиши белгиланган. Жорий йилдан Тошкент, Нукус шаҳарларида ва вилоят марказларидаги уй учун 210 млн. сўм, бошқа шаҳарларда ва қишлоқ жойларда 90 млн. сўм миқдорида ҳисобланиши ўрнатилди.\nШу билан бирга, солиқ юки 2018 йилда кескин ошиб кетмаслиги учун кадастр қийматига асосан ҳисобланган солиқ суммаси 2017 йилдаги солиқ суммасига нисбатан 20 фоиздан кўп бўлмаслиги белгиланди.\nМисол учун, Қарши туманида жойлашган ҳовли-уйнинг кадастр қиймати 321,2 млн.сўмни ташкил этиб, 2018 йил учун 429,1 минг. сўм мол-мулк солиғи ҳисобланиши лозим эди, лекин, 2017 йилда ушбу мулк учун ҳисобланган солиқ суммаси 134,4 минг сўм бўлгани учун, 20 фоиздан кўп бўлмаслиги белгиланганлиги инобатга олиниб, 2018 йил учун солиқ 161,3 минг сўм ҳисобланади.


Инжил мени Исломга қандай олиб борди?\nМаърузачи : Жошуа Афназ\nАмерикалик собиқ поп Шоу Эванснинг изланиш ва текшириш учун узун саёҳатидан кейин қандай мусулмон бўлгани қиссаси баён қилинади.\nИсломга қайтишим - 4\nЎтмишда қўшиқчи бўлган, ҳозирда эса Оллоҳ таолога даъват қилувчи даъватчидир. Унинг қиссаси ва қандай исломга кирганига қулоқ тутинг.\nИсломга қайтишим - 3\nИсломга қайтишим - 2\nИсломга қайтишим -1\nИшонч сари сафарим\nҚуръонни яхши кўрганим боис Исломни қабул қилдим ва уни рус тилига таржима қилдим\nЁзувчи : Али Ҳасан Тоййиб Таҳрир : Абу Бакр Закарийё\nҚуръонни яхши кўрганим боис Исломни қабул қилдим ва уни рус тилига таржима қилдим ҳақиқатда ажойиб қиссадир.\nАмерикали ҳижобли қиз сабабли Америка Университети ўқитувчисининг мусулмон бўлиши\nТаржима : Али Ҳасан Тоййиб Таҳрир : Муҳаммад Абдулқодир\nБу америкалик талаба қизнинг ҳижоби сабабли университетдаги профессорнинг мусулмон бўлиши қиссасидир.\nНимага мусулмон бўлдим?\nБу видео лавҳада сербиялик бир киши ўзининг Исломга кириш йўлини ҳикоя қилиб беради.


Ангела Меркелнинг жангари билан суратга тушгани ҳақидаги хабарлар ишончсиз бўлиб чиқди\n18:21 / 27.03.2016\n26 март куни Россиядаги ўнлаб ОАВда 2015 йили Германия канцлери Ангела Меркелнинг Брюссель теракти ижрочиларидан бири сифатида қаралаётган жангари билан тушган сурати тарқатилди. Лекин бу хабарлар ишончсиз бўлиб чиқди.\nАйни вақтга келиб, Меркелнинг ёнидаги йигитнинг шахси аниқланган ва у террорчиларга алоқадор эмаслиги маълум бўлган.\n26 март куни блогерлар ижтимоий тармоқда Брюссель теракти ижрочиларидан бири сифатида қаралаётган Нажим Лаашравийнинг 2015 йил 10 сентябрида Берлиндаги қочоқлар лагерига келган Ангела Меркель билан суратган тушгани ҳақида муҳокамалар ўтказишганди.\nРоссия нашрларининг аксарида "Меркель хоним Брюссель терактлари ижрочиси билан суратга тушган" қабилидаги сарлавҳалар билан хабарлар чиқарилди.\nМеркелнинг Брюсселдаги худкушлардан бирига ўхшаш йигит билан селфига тушган сурати муҳокама қилинмоқда


17:08 / 13.11.2018 1435 pdf Ўқиш режими + -\nМатериалистлар бу дунёдаги ҳаётдан бошқа ҳаёт йўқ, дейдилар. Яна уларнинг фикрича, сезгига ва туйғуга фақат материя таъсир кўрсатади.\nЖигар сафро, буйрак пешоб ишлаб чиқарганидек, мия фикрни, иродани ва ҳис-туйғуни ишлаб чиқаради. Ана шу нарсаларнинг миқдори ва тури миянинг миқдори ва ишига боғлиқдир, дейишади. Ҳаёт материядан иборатдир, руҳ деган нарса йўқ. Руҳ абадий қолади, дегани нима? Буларнинг барчаси хурофот, афсона нарсалар, дейишади.\nЎтган асрда материалистлар табиий илмлар кашф қилган нарсаларга суянган ҳолда ўз фикрларини кенг тарқата бошладилар. Уларнинг айтишича, ақл табиий бўлмаган нарсалардан холи бўлса, юксак қувватга эришади. Бу эса, ўз навбатида ахлоқ, одоб, муомала ва амалий камолотга олиб келади ва инсониятнинг олтин даврини ҳосил қилади.\nБу борада материалистлар жуда кўп ҳаракат қилдилар, ўз фикрларини тарқатиш учун фалсафий маърузалар уюштирдилар, китоблар босиб чиқардилар ва уларни бекорга ва арзон нархда тарқатдилар.\nШундай қилиб, улар ўзларининг баъзи мақсадларига эришдилар ҳам. Диндорларнинг ақийдаларига футур ҳам етказдилар ва ниҳоят, эришилган натижа шу бўлдики, ахлоқ-одоб сусайиб кетди.\nБу ҳақда доктор Леон Вутти шундай дейди:\n«Материалистлар кишилар қалбига ўз назарияларини сочдилар. Бу назариялар «Инсон ўлгандан сўнг тамом бўлади, қайта тирилмайди», дер эди. Бу эса, ўз навбатида инсонларнинг ҳавойи нафс ва шаҳват ортидан юришларига олиб келди. Бу ижтимоий касаллик инсониятни гўё истерия каби тузатиб бўлмайдиган тубанлик касалига йўлиқтиради. Шундай тубанликда қолган инсон қалбида бир чуқур алам сезади, бу ҳаётидан бошқа бир афзал ҳаётни излайди, лекин ўзи тушиб қолган ноқулай ҳолатдан чиқишга йўл топа олмайди. Ҳозирги кунда бизни бошқариб турган тушунча ўткир заҳар бўлиб, инсонийлигимизни емирмоқда. Бу заҳар бизнинг қалбимизда қолган барча пок нарсаларни ҳам ифлосламоқда. Инсонлар чиқарган қонунлар инсонларнинг ўзбошимчалигини бошқаришдан ожиздир. Инсон қалбида одоб, ахлоқ таъсири қолмагандан сўнг у тубанлик дарёсига ғарқ бўлиши аниқ. Агар биз ўз обрўйимизни тиклашга уринмасак, ҳалокат сари қадам ташлаб бораверамиз. Ҳар бир ёмонликнинг ўзига яраша жазоси бор».\nФранцуз адиби Виктор Гюго шундай дейди:\nБу дунё материядан иборатдир, деган гап ҳеч бир ақлга тўғри келмайди. Ўзингиз ўйлаб кўринг, фикр, ирода ва меҳрибонликка ўхшаш нарсалар қандай қилиб материянинг таъсири бўлсин? Кишининг ўзини сездирувчи фикри қандай қилиб ўзини сеза олмайдиган материянинг натижаси бўлсин? Қолаверса, қандай қилиб материя ўзига хилоф бўлган ғоянинг сабабчиси бўлсин?\nАгар шу айтганларимиз бўлмайди, десак, у ҳолда материя, жисм ортида қандайдир бошқа бир нарса бўлиши лозим. Ўша нарса Исломда Руҳ деб аталади. Бу ҳақда академик Морисон шундай дейди: «Ҳеч бир атом ёки унинг бўлагида ҳеч вақт фикр бўлмаган. Турли моддаларнинг аралашуви натижасида ҳам ҳеч қачон фикр вужудга келмаган. Ҳеч қандай табиат қонуни ибодатхона ярата олмаган. Лекин муайян жонли нарсалар турли сезгилар билан қўшиб, ҳаётга қобилиятли қилиб яратилгандир ва мана шу нарсалар ўз навбатида бошқа нарсаларни тартибга солиб, ўз навбатида уларга материя бўйсунади. Шундай қилиб, биз дунёда кўриб турган ажойиботлар ҳосил бўлади. Бу жонзот дегани нима? У атомнинг бўлакларидан иборатми? Ҳа. Яна нимаси бор? Яна бир сезиб бўлмайдиган нарсаси бор. У материядан жуда ҳам юқори туради. Ҳатто барча нарсага ўз таъсирини ўтказади. Бир-бирига ўхшамайди, дунёдаги моддий нарсаларнинг ҳеч бирига мутлақо ўхшамайди. Ҳаттоки уни кўриш, ўлчаш ёки тортиш мумкин эмас ва унинг бўйсунадиган қонунлари ҳам йўқ. У нарса руҳ бўлиб, у инсондаги энг олий нарсадир ва ўзининг олий манбаси билан боғлиқ эканини доимо сезиб туради. Руҳ инсонда ахлоқ қонунини вужудга келтирганки, у бошқа жонзотларда йўқдир. Энди биров сизга шундай ажойиб нарса бўлмиш руҳни «Турли моддалар таъсирининг қолдиғи» деса, ишонасизми? Ёки «Руҳ йўқ», дейишади. Улар руҳни микроскопда кўрмаганлари учун ёки бошқа нарсалар билан тута олмаганлари учун йўқ, дейишади. Аслида эса бу пуч гап. Руҳ бор. У ўз ишлари билан ва материяга ҳукмини ўтказиши билан, материядан иборат бўлган инсонни инсоний заифликдан олий бир даражаларга кўтара олиши билан ўзининг борлигини билдириб туради.\nИнсон доимо ўзидан юқори нарсалар билан боғланишга иштиёқманд бўлади. Шунинг ўзи динни ахтариш демакдир. Бошқача қилиб айтганда, бу дин демакдир».\nИлмнинг исбот қилишича, материя йўқ бўлиб кетмас экан. Ҳатто майда зарралар ҳам йўқ бўлиб кетмайди, балки иккинчи бир нарсага айланади. Шам ёниб тугайди, лекин кимёгарлар унинг тугамаганини, балки ҳавога тарқаб кетганини осонгина исбот қила оладилар. Ҳақиқатан ҳам, шам ҳавода бошқа ҳолатда мавжуд. Унинг шакли ўзгарса ҳам, жавҳари ўзгаргани йўқ. Бу замонавий илмнинг исбот қилган нарсасидир. Шунга биноан, жисмлар ҳам ўлса, унда ўзгариш юз берди, дейиш мумкин, лекин йўқ бўлиб кетди, деб бўлмайди, балки бир шаклдан иккинчи бир шаклга ўтади. Агар одам модда ва руҳдан иборат бўлса, қандай қилиб руҳ йўқ бўлиб кетади? Аслида руҳ моддадан кўра боқий қолиши осон нарса. Унинг тузилиши ва сифатлари бардавомликка муносибдир. Моддани ҳаракатга келтирувчи нарса ҳам руҳдир. Руҳ жисмга киргандагина ақл юритиш, фикрлаш каби нарсалар содир бўлади. Руҳ жисмдан чиққанда эса у бошқа моддалар каби жонсиз бир нарсага айланиб қолади. Шундай бўлгач, инсоннинг у дунё ҳақидаги фикри ҳам бекорчи гап эмас. Бу фикр рост бўлиб, инсоннинг табиатига ва сезгисига жо бўлган ҳақиқатдир.\n20:05 / 13.11.2018 1249\n21:04 / 13.11.2018 1715\n4257 12:01 / 30.10.2018\n2395 11:10 / 21.08.2019\n182 08:15 / 15 сентябрь\n3197 11:40 / 04.02.2019


«Қўқон садоси”нинг жарангдор овози сўниб бормоқда?! – HURRIYAT\n3 oy oldin Behzod 673\nҚўқон дунёда “Латиф” мақомига эга ягона шаҳар. Қўқон адабий муҳити таъсирида 300 нафардан зиёд ижодкорлар етишиб чиққанининг ўзи ҳам Ҳўқанди латифнинг адабий-маданий мероси нечоғли муҳим аҳамиятга эга эканидан далолат беради.\nДавр талаби ва эҳтиёжи билан номи бир неча маротаба ўзгарган “Қўқон садоси” газетаси 107 йиллик тарихга эга. Газетанинг ташкил этилиши машҳур маърифатпарвар тадбиркор ва ношир Обиджон Маҳмудов номи билан боғлиқ. Бу инсон ўз сармоясига Германиядан босмахона жиҳозларини олиб келиб, газета чиқарган эди…\nАбдулла Қаҳҳор, Собир Абдулла, Ҳамза Ҳакимзода Ниёзий каби адибларимиз таҳририятда бир муддат фаолият олиб борган. Абдулҳамид Чўлпон, Абдулла Қодирий, Усмон Носир, Ғафур Ғулом сингари забардаст ижодкорларимиз газета жамоаси билан фаол ҳамкорлик қилган.\nБугун Қўқонда жаҳон бозори, дея эътироф этилувчи улкан савдо мажмуалари бор. Бу бозорларга етти иқлимдан маҳсулотлар келтирилади. Муҳташам тарихий-маданий ёдгорликлар, музейлар, 4 та олий таълим муассасаси (иккита ОТМ филиал сифатида фаолият кўрсатади), савдо ва хизмат кўрсатиш мажмуалари 250 минг нафарга яқин аҳоли истиқомат қилувчи Қўқоннинг бугунги истиқболи нечоғли порлоқ эканлигини англатади.\nХуллас, шаҳарда тинч-осойишта ва фаровон яшаш учун ҳамма нарса бор. Фақат газета йўқ – “Қўқон садоси”нинг жарангдор овози тобора сўниб бормоқда. 2020 йили газета ойига икки марта, бор-йўғи 350 нусхадан чоп этилиб, аранг жон сақлаган эди. 2021 йил учун “Қўқон садоси”га атиги 381 нусха обуна бўлди. Шу йилнинг январь ойида қўшма сон қилиниб, 450 нусхада бир марта газета чиқарилди.\nТаҳририят бир пайтлар ўзиники бўлган тарихий бинода бепул асосда бўлса-да, ижарада туради. Етти-саккиз ойдан буён маош олмаётган 5 нафар жамоа аъзоларининг бир нафари журналист, холос. Бош муҳаррир Адҳамжон Мирсаидов журналистика соҳасида 50 йиллик тажрибага эга. Тўғри, янги йил байрами арафасида таҳририятнинг уч нафар ходимига 1 млн. сўмдан, икки ходимга 500 минг сўмдан пул берилди. Лекин халқимиз мақолида жуда ўринли айтилганидек, ҳолва деган билан оғиз чучимайди!..\nМуассис – Қўқон шаҳар ҳокимлиги мутасаддилари “Қўқон садоси” газетаси билан боғлиқ муаммоларни эътироф этиб, обунага жиддий киришмоқчи эканликларини айтишади. Рости, муассис – шаҳар ҳокимлиги, шахсан ҳоким Маъруфжон Усмонов бундай ваъдаларни кўп бор берган. Агар хоҳиш ва истак самимий бўлса, Қўқонда шаҳар газетаси учун барча имкон бор.\nАфсуски, вилоятнинг яна бир неча шаҳар-туман газеталари ижодий жамоаларининг аҳволи “Қўқон садоси”никидан кам эмас. Бундан кўринадики, ҳар бир ҳудуднинг ўзига хос тарихий кўзгуси, “ташриф қоғози” бўлган газеталарни ривожлантиришга муассисларнинг эътибор ва рағбати керак.\n(“Фарғона ҳақиқати” газетасининг 2021 йил 2 февраль, 10-сонидан олинди.)\nPrevious Жарима билан иш битмайди!\nNext Найранг ёхуд шифокорнинг ўлимига оид хулосалар нега турлича?


Байтулҳам Фаластин назоратида.\nБайтулҳамнинг Чоршанба куни Фаластин назоратига ўтиши Сешанба куни Маҳмуд Аббос ва Ариел Шарон орасида ўтган музокаралар натижаси сифатида қаралмоқда. Бу натижа сиëсат, муроса санъати эканлигига яна бир мисол бўлди дейишмоқда кузатувчилар.\nШвейцарияда чиқадиган "Базлер цайтунг" газетаси Яқин шарқдаги жараëнлар ҳақида шундай ëзади:\n- Муроса ҳақидаги ҳушхабар –Йўл ҳаритаси режасининг биринчи босқичи эканлигини эсдан чиқармаслик лозим. Яқин шарқда тинчлик ўрнатиш борасидаги бу режа, ҳар икки томондан изчил ва қатъий сиëсий иродани талаб қилади. Иккинчи босқичда минтақа тақдирини ҳал қилувчи сиëсий қарор қабул қилиниши кутилмоқда. Аммо томонлар бундай сиëсий қарор қабул қилинишига тайëр эмас. Томонлар минтақадаги фаровонлик эвазига ўзларининг эскирган, мафкуравий орзуларидан воз кечишига умид бор ҳолос.\nАммо эскирган мафкуравий орзулардан қутулиш ҳар ики томон учун ҳам қийин бўлади шекилли. Сешанба куни Шарон ва Махмуд Аббос учрашуви якунлари бўйича матбуот анжумани тўғридан тўғри эфирга узатилди. Иккала раҳбар турган минбарларда фақатгина Исроил давлат рамзларининг акс этгани фаластинликларнинг норозилигига сабаб бўлди. Аммо бу норозилик, Байтулҳамда Фаластин байроғини ҳилпиратиб юрган арабларнинг қувончли садолари остида қолиб кетгандай бўлди. Яқин шарқ масалалари бўйича таҳлилчи доктор Сами Омара минтақдаги тинчлик энг аввало Исроил ва Америка сиëсий иродаси билан боғлиқ эканлигига эътибор қаратади:\n- Биз Исроил тарафининг ўз зиммасига олган мажбуриятларини бажаришидан умид қилмоқдамиз. Минтақада тинчлик ўрнатилиши юзасидан масулият Исроил ва Америка зимасида эканлигини айтишни истардим.\nАммо Қўшма Штатлар маъмурияти ва Исроил расмийлари, Фаластин маъмуриятининг тинчлик ўрнатиш жараëнида муҳим рол ўйнаши кераклигини урғулашмоқда.\nЯқин Шарқдаги муросаю-мадора жараëни ва бу жараëндаги фаластин Бош вазири Махмуд Аббоснинг роли АҚШ ҳукуматининг таҳсинига дуч келди. "Нью-Йорк Таймс" газетаси АҚШ ҳукуматининг Фаластинга кўрсатаëтган молиявий кўмаги ошганлиги ҳақида ëзади:\n- Буш маъмурияти Иордан дарëсининг ғарбий соҳилида хавфсизлик тизимини яратиш мақсадлари учун 300 миллион доллар маблағ ажратишини билдирди.\nШу пайтгача АҚШ ҳукумати БМТ орқали Фаластин мухториятига йилига иккиюзмиллион доллар миқдорида молиявий ëрдам кўрсатиб келаëтганди, Фаластин раҳбари Ясир Аарафат ўрнига, сиëсий саҳнада бош вазир Махмуд Аббоснинг пайдо бўлиши, молиявий кўмакнинг уч юз миллионгача кўтарилишига сабаб бўлди деб ëзилади мақола давомида.\nАҚШ давлат котиби Колин Пауэл Фаластин муҳторияти учун ажратилаëтган молиявий ëрдам миқдори ўтган ҳафтадаги музокаралар чоғида маълум бўлганини айтади. Эслатиб ўтамиз, музокарлар АҚШ президентининг хавфсизлик масалалари бўйича маслахатчиси Кондолиза Райс томонидан олиб борилганди. "Нью-Йорк Таймс" газетасида чоп қилинган мақолада бу ëрдам миқдори бир милиард долларни ташкил қилиши мумкин деган таҳмин илгари сурилади. Агар Фаластин Мухториятининг Еверопа Иттифоқидан ва Араб давлатлари лигасидан олаëтган ëрдамларининг бир миллиард доллар эканлиги ҳисобга олинса Иордан дарëсининг чап қирғоғидаги вазият яҳши томонга ўзгариши мумкиндай туюлади. Яқин шарқ масалалари бўйича таҳлилчи Доктор Сами Омаро тинчлик жараëнида, АҚШнинг иқтисодий кўмаги энг мухим деб хисобламайди. Сами Омаро:\n- Бу жараëнда энг муҳими АҚШнинг сиëсий кўмаги ва Исроилга таъсир ўтказа олиши муҳимдир, - дейди.\nБританиянинг Индепендент газетаси эса, Яқин Шарқ минтақасидаги муроса ҳар икки томон учун ҳам имтихондир. деб ëзади:\n- Минтақада тинчлик ҳукм суришига фақат ўзаро ишонч асосидагина эришиш мумкин.Ҳозирча АҚШ президенти Жорж Бушнинг қатъий ҳаракатлари боис, тинчлик жараëни сари илк қадам ташланганлигини эътироф этиш керак.


НАВОИЙ ШАҲРИДА БАРПО ЭТИЛАЁТГАН МЕГАКЎПРИКНИНГ ҚУРИЛИШ-БУНЁДКОРЛИК ИШЛАРИ ЖАДАЛЛИК БИЛАН ОЛИБ БОРИЛМОҚДА » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » НАВОИЙ ШАҲРИДА БАРПО ЭТИЛАЁТГАН МЕГАКЎПРИКНИНГ ҚУРИЛИШ-БУНЁДКОРЛИК ИШЛАРИ ЖАДАЛЛИК БИЛАН ОЛИБ БОРИЛМОҚДА\n02-03-2020 18:21 Navoiy shahri\nБугун вилоят ҳокими К.Турсунов ҳамда Навоий шаҳар ҳокими М.Базаров Навоий шаҳридаги Амир Темур номли ва "Ғалаба” кўчалари кесишмасида, яъни "Марказий деҳқон бозори” рўпарасида пиёдалар учун бунёд этилаётган йирик лойиҳа - мегакўприк қуриш жараёнларини кўздан кечирди.\n"Навоий кўприклардан фойдаланиш” давлат унитар корхонаси қурувчилари томонидан амалга оширилаётган мазкур иншоотнинг металлконстркуция ишлари "Навоий жанубсаноатмонтаж” акциядорлик жамияти жамоаси томонидан олиб борилмоқда.\nМазкур кўприкнинг узунлиги 325, баландлиги эса 5,5 метрни ташкил этади. Айни пайтда кўприкнинг том қисмини ёпиш ишлари жадаллик билан олиб борилаяпти.\nВилоят ва шаҳар ҳокими мазкур жараёнлар билан танишиб, қурилиш ташкилоти вакиллари билан мулоқотда бўлди. Жараёнда мутасаддиларга ўзларининг таклифлари ва кўрсатмаларини берди.\nМЕГАКЎПРИККА МЕТАЛЛКОНСТРУКЦИЯ ЎРНАТИШ ИШЛАРИ ТЎЛИҚ АМАЛГА ОШИРИБ БЎЛ ...


Таниқли режиссёр Тимур Бекмамбетов ёшлар билан учрашди - EFFECT.UZ\n. 16:55 | 03.10.2021\nПрезидент Шавкат Мирзиёев ташаббуси билан қайта тикланган ва Кинематография агентлиги томонидан ташкил этилган “Ипак йўли дурдонаси” Тошкент халқаро кинофестивали давом этмоқда.\nУнда таниқли россиялик кинорежиссёр Тимур Бекмамбетов ва ёшлар билан ижодий учрашув ташкил этилди.\nМаълумот учун Тимур Бекмамбетов кинофестивалда ташкил этилган “Кино 5 кунда” танловида ҳакамлар ҳайъати аъзоси сифатида қатнашди, кинофестиваль доирасида режиссёрнинг фильмлари ҳам намойиш этилди.\nTeglar:"Ипак йўли дурдонаси", Ўзбекистон, Шавкат Мирзиёев\n"Лацио" йирик ҳисобда "Болонья"га мағлуб бўлди


КЕЧИРИШГА ВАЪДА БЕРИЛДИ, АДАШГАНЛАР ҚАЙТАДИМИ? | Хабарлар | Самарқанд вилояти ҳокимлиги\nКЕЧИРИШГА ВАЪДА БЕРИЛДИ, АДАШГАНЛАР ҚАЙТАДИМИ?\nВилоят ҳокимлигида махсус қидирувдаги фуқаролар ва уларнинг яқин қариндошлари билан вилоятда амалга оширилаётган ишлар масаласига бағишланган йиғилиш бўлиб ўтди.\nЙиғилишни вилоят ҳокими Т.Жўраев бошқарди.\n– Бугунги кунда юртимизда олиб борилаётган ислоҳотлар, бунёдкорлик ва бошқа бир қатор эзгу ишлардан барчангиз хабардорсиз, – деди вилоят ҳокими. – Мавжуд ижтимоий-иқтисодий муаммоларга Президентимиз бошчилигида барҳам берилмоқда.\nВилоятимизда ҳам аҳоли муаммоларини ҳал этиш, уларнинг янада фаровон ҳаёт кечириши учун барча шароитларни яратиш борасида қамровли ва тизимли ишлар амалга оширилмоқда. Бу юртда ҳар бир фуқаронинг яхши яшашга ҳақи бор.\nАфсуски, эришилаётган шундай ютуқлар, тинчлик ва осойишталикнинг қадрига етмай, турли диний оқимлар сафига қўшилиб, ўзга юртда юрган, адашган фуқароларимиз ҳам бор. Бунинг энг катта сабаби ишсизликдир. Ишсиз бўлган инсон пул топишнинг бошқа йўлларини излайди ва бундан ғаразли ниятли кимсалар фойдаланиб қолади.\nАдашган фуқароларимизни қайтаришга, тўғри йўлга солишга барчамиз масъулмиз. Мен махсус ҳисобда турувчиларнинг яқинларига мурожаат қилмоқчиман. Агар улар билан алоқангиз бўлса, айтинг, қайтишсин. Вилоят ҳокими сифатида ваъда бераман, ҳеч бирини қамамаймиз. Президентимизнинг топшириғи бу. Уларни тўғри йўлга соламиз, иш билан таъминлаймиз, уйи бўлмаса, бу борада ҳам ёрдам берамиз.\nТаъкидланишича, вилоятда 1 минг 749 нафар шундай фуқаронинг 1 минг 625 нафари кейинги бир ярим йил давомида ички ишлар идоралари махсус ҳисобидан чиқарилган. Қолган 124 нафари турли хорижий давлатларда қолмоқда.\n– Махсус ҳисобдан чиқарилган фуқароларга амалий ёрдам берилмоқда, – дейди миллий хавфсизлик хизмати вилоят бошқармаси бошлиғи У.Мирзааҳмедов. – Тадбиркорлик қилишни истаганларига банклар томонидан имтиёзли кредитлар ажратилди. Кам таъминланганларига моддий ёрдам кўрсатилди, ишсизларининг бандлиги таъминланди. Саломатлигини тиклаш ва даволанишлари учун шароит яратилди.\nШунингдек, йиғилишда вилоят прокурори Ф.Зуфаров, жиноят ишлари бўйича вилоят суди раиси О.Ҳайитов ва вилоят бош имом-хатиби З.Эшонқулов сўзга чиқиб, адашган, ўзга юртда қочиб юрганлар хатти-ҳаракатларининг ҳуқуқий оқибатлари, ўз ихтиёрлари билан қайтишса, уларга бериладиган қонуний енгилликлар ҳақида тўхталди.\nХусусан, ўз ихтиёри билан қайтиб келганлар билан суҳбат олиб борилиб, профилактик чоралар кўрилиши, содир этган жиноятига ҳуқуқий баҳо берилиши, адашганлиги тасдиқланса, ўз қилмишидан чин дилдан пушаймон бўлса, уларга озодликдан маҳрум этиш билан боғлиқ бўлмаган жавобгарлик белгиланиб, қонуний енгиллик татбиқ этилиши, уларнинг ижтимоий ҳаётга мослашишида кўмак берилиши таъкидланди.\nМахсус ҳисобда турган ва қидирувда бўлган 12 нафар фуқаронинг жинояти тегишли идоралар томонидан ўрганиб чиқилиб, уларни юртига қайтариш юзасидан чора-тадбирлар олиб борилмоқда. Йиғилишга таклиф этилган адашган фуқароларнинг яқинлари ҳам сўзга чиқиб, бу имконият учун Президентимизга миннатдорлик билдирди.\nТадбир давомида турли диний оқимларга кириб, тақдири аянчли якунланган ва ўзга юртда хору зор бўлиб юрган кимсалар ҳақида ҳикоя қилувчи "Адашганлар" номли фильм намойиш этилди.\nОхирги ўзгариш: 17/03/2018 11:57. Кўрилганлиги: 674\nМатериал манзили: https://samarkand.uz/press/news/kechirishga-vada-berildi-adashganlar-qaytadimi


Ҳиндистон билан Покистон ўртасидаги муносабатларни изга солиш - бугун Деҳлида АҚШ давлат котиби Колин Пауэлл ва Ҳиндистон бош вазири Атал Бихари Важпаи ўртасида бўлиб ўтган сўзлашувларнинг асосий масаласи бўлди.\n25 июн 2022, Тошкент вақти: 07:02\nҲиндистон ташқи ишлар вазири Яшвант Синха, шанба куни Колин Пауэлл билан учрашганидан сўнг, Деҳли ва Исломобод ўртасида мулоқотни бошлашга ҳозирча шароит яратилгани йўқ, деди.\nАҚШ давлат котиби Колин Пауэлл бугун Покистонга учиб келди. Бу ерда у мамлакат раҳбарияти билан Кашмир туфайли юз берган Ҳиндистон - Покистон зиддиятини изга солиш муаммоларини муҳокама қилмоқда. Колин Пауэллнинг президент Парвез Мушарраф билан сўзлашувлар ўтказиши режалаштирилган. Пауэллнинг Исломободдаги музокараларида Покистоннинг аксилтеррор амалиётларида иштироки масаласи ҳам муҳокама қилиниши кутилмоқда.\nИсломобод америкалик ҳарбийлар учун ўз ҳарбий базаларидан фойдаланишга рухсат берган, покистонлик ҳарбийлар эса, омон қолган толиблар ва "Ал-Қоида"чиларнинг чегарадан ўтиб Покистон ҳудудларида яшириниб олишларига тўсқинлик қилишга уринмоқдалар.\nҲиндистон-Покистон чегарасига шу кунда бир миллиондан зиёд ҳарбий хизматчи келтириб қўйилган.\nШанба куни Европа Иттифоқининг вакили Хавьер Солана бу минтақага қилган сафарини якунлади. У исломий жангариларнинг Ҳиндистон ҳудудига хуружларини тўхтатиш учун Покистон расмийлари қўшимча чораларни кўради, деб умид билдирди.


25 август 2 сентябрь кунлари Германиянинг Ҳамбург шаҳрида бокс бўйича жаҳон чемпионати бўлиб ўтди. 195та давлат иштирок этган мусобақада Ўзбекистон вакиллари 1та олтин, 3та кумуш 2та бронза олиб, умумжамоа ҳисобида иккинчи ўринни қўлга киритди.\nKun.uz сайти “Тараққиёт” телевиденияси билан ҳамкорликда уч совриндор боксчи билан суҳбат уюштирди.\nУчрашув давомида боксчиларимиз Ҳамбург таассуротлари, терма жамоамизнинг мусобақадаги иштироки, ҳакамлар томонидан берилган нохолис баҳолар ҳақидаги фикрларини билдириб, яна кўплаб саволларга жавоб беришди.\n- Ҳамбургга мусобақадан йигирма кун олдин етиб бордик, - дейди Жасурбек Латипов. - Шароитлар кўнгилдагидек яратилганини алоҳида айтиб ўтишим керак. Биз билан терма жамоанинг иккинчи рақамли боксчилари спарринг учун олиб кетилди. Яратилган имкониятлар самараси ўлароқ, термамиз нуфузли чемпионатда иккинчи ўринни қўлга киритди. Германиянинг об-ҳавоси жуда яхши эканлиги, у ерда бокс билан шуғулланишга зўр шароит бўлишига қарамай, беш кунда Ўзбекистонни соғина бошладим. Мен мусобақага кетишдан олдин ташкил этилган учрашувда олтин медаль олиб қайтишга ваъда бергандим. Тажрибам етмай қолди. Лекин, ишонтириб айтаманки, насиб қилса, кейинги сафар, албатта биринчи ўринни қўлга киритаман.\nҲасанбой Дўстматов ўзига берилган: “Турли тадбирларга жалб қилинаётганингиз спорт формасини ушлаб туришга халақит бермаяптими?” деган саволга қуйидагича жавоб қайтарди:\n“Риода чемпион бўлганимдан сўнг менга бўлган эътибор жуда кучайиб кетган. Дарҳақиқат, жуда кўплаб турли тадбирлар, учрашувларда иштирок этамиз. Шу юртда улғайганмиз, аҳолига ва болаларга спортни тарғиб қилиш учун ташкил этилган тадбирларга боришимиз зарур эканлигини биламан. Қаерга борсангиз, эътибор, меҳмондорчилик. Халқимиз жуда меҳмоннавоз. Дастурхонига қарамасангиз, кибрга йўяди. Иложи йўқлигидан овқатланиш режимимиз бузилиб кетиб, вазн ортгани ҳам бор гап. Германияда совуқ иқлим бўлгани учун вазн ташлашим жуда қийин бўлди”.\nИқболжон Холдоровдан ижтимоий тармоқларда тарқалган: “Иқбол Осиё чемпиони ҳамда жаҳон чемпионати совриндори бўлганидан сўнг ўзини “юлдуз” санаяпти” қабилидаги фикрларга қандай муносабат билдириши сўралди. У ҳеч қачон кибрга берилмагани, ҳали эришадиган ютуқлари олдинда эканлигини айтиб, кимгадир билмай нотўғри муомала қилган бўлса, узр сўрашини айтди. “Мен оддий боксчиман ва шундайлигимча қоламан”,- дейди Иқболжон.\nСуҳбат давомида Ҳасанбой Дўсматов финалдаги мағлубиятига алоҳида тўхталиб ўтди:\n“Мен учун жаҳон чемпионатининг олтин медали жуда керак эди. Чунки мен олимпиада ва Осиё чемпиони бўлганман. Мухлисларимизга раҳмат. Ким билан суҳбатлашсам: “Ҳасанбой сиз ютган эдингиз, ҳакам ноҳақлик қилди” дейишяпти. Лекин, мен айбни ўзимдан излаяпман. Тўғриси, тан оламан мағлубиятимнинг асл сабаби ўзимда. Чунки, мен мусобақада аввалгидек спорт формасида бўлмадим. Вазн ташлашга озгина қийналдим. Менда орқага чекиниш бўлганини сездим. Агар олимпиададаги спорт формасида бўлганимда, рақибларимдан икки бош устун бўлардим. Мағлубият менга ўз хатоларим устида ишлашим керак эканлигини кўрсатди. Ютқазиш менга катта сабоқ, дарс бўлди. Ғалаба қозонганимда, балки хатоларим кўринмаган бўлармиди? Мураббийим билан мана шу хатолар устида ишлаб, кейинги мусобақларда ғалаба сари интиламиз”.\nСовриндор боксчилар билан кўрсатувни тасвирга олишда яқиндан ёрдам берган “Тараққиёт” телевидениесига алоҳида ташаккур билдирамиз.


ЎЗБЕКИСТОН РЕСПУБЛИКАСИ ОЛИЙ СУДИЭГРИ ЙЎЛГА БОШ ҚЎШГАНЛАР ЁХУД БОСҚИНЧИ ГУРУҲНИНГ КИРДИКОРЛАРИ ХУСУСИДА from\nЭГРИ ЙЎЛГА БОШ ҚЎШГАНЛАР ЁХУД БОСҚИНЧИ ГУРУҲНИНГ КИРДИКОРЛАРИ ХУСУСИДА\nҲаётда ҳеч ким онадан жиноятчи бўлиб туғилмайди. Бола вояга етар экан, оиладаги носоғлом муҳит, ота-онанинг тарбия масъулиятини ҳис этмаслиги, эътиборсизлик ва лоқайдлик каби иллатлар унинг охир-оқибат жиноят кўчасига киришига сабаб бўлади. Қуйида баён этиладиган воқеа ҳам бу фикрни тасдиқлайди.\nОтасининг ичкиликка берилгани туфайли оиласи бузилгач, Нодир онасининг қарамоғида қолди. У амал-тақал қилиб, мактабни битиргач, бирор-бир ўқиш ёки касбнинг этагини тутишга, ҳаётда ўз ўрнини топишга ҳаракат қилмади.\nБунинг устига оилада унга тўғри йўл кўрсатадиган, интилишларини қўллаб-қувватлайдиган, рағбат берадиган одам йўқ, ёлғиз онаси рўзғор ташвишидан ортмасди. Нодир ана шундай назоратсизлик ва лоқайдлик оқибатида кўчада ўзига ўхшаб бемақсад сандирақлаб юрадиган болалар тўдасига қўшилди.\nБу орада Нодир ана шундай безори болаларга қўшилиб, жиноий қилмишга қўл урди. Шунинг оқибатида жиноий жавобгарликка ҳам тортилди. Аммо у бундан ўзига тегишли хулоса чиқармади. «Ўрганган кўнгил ўртанса қўймас», деганларидек, яна эски «қадрдонлари»га қўшилиб, жиноят кўчасига кирди.\nХўш, кейинги жиноятларини у қандай содир этди?\nУ Ўткир Даминов бошчилигида жиноий уюшмага қўшилади ва бир қатор оғир жиноятларни содир этади. Жиноий гуруҳ дастлаб ўузор туманида жойлашган «Асрорбек Шаҳзодбек» хусусий мажмуасига босқинчилик уюштиради.\nТўдабоши Ўткир Боймуродовнинг топшириғига кўра, Нодир ва Ботир Маҳмудов ярим тунда хусусий савдо мажмуаси олдида пайдо бўлишади.\nБуни қарангки, одамийлик қиёфасини буткул йўқотган босқинчилар мажмуа қоровули Нозим Ҳудойқуловни уриб-дўппослаб, сўнг қўл-оёғини арқон билан боғлаб ташлашади. Кейин эса, савдо мажмуаси эшигини бузиб, ичкарига киришади ва 31 миллион 020 минг сўмлик мол-мулкни ўғирлаб, воқеа жойидан ғойиб бўлишади.\nОдатда, барчамиз азим шаҳар Тошкентга сайру саёҳатга боришни ният қиламиз. Таассуфки, бу уч ҳамтовоқ чиркин муддаоларини амалга ошириш учун Тошкентга йўл олишади. Босқинчилар пойтахтга етиб келишгач, Зангиота туманидаги «Эшонгузар» маҳалласи ҳудудида жойлашган Бахтиёр Шерматовга қарашли «PAYNET» шохобчасининг эшигини бузиб, компьютер жамланмалари ҳамда 200 минг сўм нақд пулни талон-торож қилишади.\nШундан сўнг бу қилмишнинг «ҳиди» чиқмаганидан ўзларича масрур бўлган жиноий шериклар янги «ўлжалар» ҳақида бош қотиришади.\nУлар навбатдаги жиноятни амалга оширишда Ғузор туманида яшовчи ака-ука Акбар ва Анвар Мирзаевларни ҳам ўзларига шерик қилиб олишади.\nБу гал жиноий гуруҳ Янгийўл туманига қарашли «Намуна» маҳалласига йўл олади. Олдиндан тузилган жиноий режага кўра, босқинчилар икки нафар фарзанди билан яшайдиган Гулноза Ҳазратованинг уйига киришади.\nШундан сўнг босқинчилар Г. Ҳазратовага дўқ-пўписа қилиб, уни ўлдириш йўли билан қўрқитишади. Шўрлик аёл азбаройи қўрқиб кетганидан тили калимага айланмайди. Норасида гўдаклар эса, қўрқувдан дағ-дағ қалтираб, йиғлашга тушишади. Босқинчилар эса, хонадондан қимматбаҳо кийим-кечаклар, шунингдек, 164 минг сўм пулни ўмариб ғойиб бўлишади.\nҲа, бу ҳаётда ҳар қандай жиноий қилмиш, у қай кўринишда бўлмасин, беиз кетмаслиги тайин. Тўғри йўл қолиб, тубанлик йўлини ихтиёр этган «ҳаммаслаклар»нинг кирдикорлари ҳам ана шундай якун топди.\nХайриятки, шаҳар бедарвоза эмас. Ички ишлар ходимларининг тезкор саъй-ҳаракатлари туфайли орадан кўп ўтмай жиноий гуруҳ аъзолари қўлга олинди. Узоқ давом этган тергов ва суриштирув жараёнида ҳамтовоқларнинг барча жиноий қилмишлари фош бўлди.\nСуд жиноий гуруҳ аъзоларининг ҳар бирига нисбатан Жиноят кодексининг тегишли моддаларига асосан узоқ муддатли қамоқ жазосини тайинлаш билан бирга жабрланувчиларга етказилган моддий зарарни солидар тартибда ундириш тўғрисида ҳукм чиқарди. Яна бир гап. Биз бежизга мақоламиз аввалида жиноий гуруҳ аъзоси, судланувчи Нодир Боймуродов ҳақида батафсил тўхталмадик. Чунки у биринчи босқич судининг ҳукмидан норози бўлиб, кассация шикояти ёзди. Унинг кассация шикояти Қашқадарё вилояти судида батафсил кўриб чиқилди. Аммо кассация шикоятида келтирилган важлар ўз тасдиғини топмади.\nАйтиш керакки, нопок қилмиш азалдан ҳеч кимга наф келтирмаган. Шу боис ҳаром бойлик орттириш илинжида ҳаётнинг пучмоқ кўчаларида тентираган кимсалар пайти келиб, албатта, қилмишига яраша жазо олади. Шундай экан, фақат ҳалол меҳнат, эзгу ва хайрли амаллар инсон умрини безаш билан бирга, кўнгил ҳотиржамлиги, оила ободлиги ва фаровонлигини таъминлашини унутмаслик керак. Аслида яшашнинг мазмун-моҳияти ҳам шунда.\nҚашқадарё вилояти суди судьяси,


Краевга биз ҳам соғлиқ тилаймз, пулни ким беради? / CHAMPIONAT.asia\nКраевга биз ҳам соғлиқ тилаймз, пулни ким беради?\nСўнгги кунларда "Андижон" футболчиси Дмитрий Краевнинг соғлиғи оғирлашиб ўз ватанига учиб кетилганлиги ва клуб сайтида бир неча ҳафтадан буён турли кишилар томонидан тиланаётган соғлиқлар ҳақида ўқияпмиз.\nКеча "Футбол Экспресс" газетасида футболчи билан интервью чиқди. Унда футболчи Москвада жарроҳлик столига ётиши кераклиги аммо ҳозирча шифокорлар сўраётган пул унда йўқлигини айтган. Афсуски савол жавоб давомида унга айнан қанча сумма керак эканлиги ҳам айтилмаган. Ўз навбатида "Андижон" ФК футболчига пул йиғиш мақсадида ҳисоб рақами очган.\nКечирасизлар-ку, иш бундай бўлмайди-да. Масалан, дейлик унга 50 000 АҚШ доллари керак. Ҳомийлардан тушадиган пул 200 000га чиқиб кетиши мумкин, тўғрими? Ёки аксинча 1 000 000 сўм ҳам йиғилмаслиги мумкин. Бунақа ишларни амалга ошираётганда ҳадеб соғлиқ тилайвермасдан шунча пул керак ишқибозлар деб айтиш керак чамамда. Керак бўлса ҳисобот берилсин, мана шунча пул йиғилди, яна шунча қолди деб. Ҳафа бўлманглар-ку, футболчига раҳмим келиб кетди. Қуруқ соғлиқ тилаш билан киши даволаниб қолмайди. Мана мен 100 АҚШ доллари бердим, Сизлар ҳам беринглар денг бу бошқа гап. "Андижон"да футболни севишади, мухлислари жамоа йўлида керак бўлса жонини беради. Вақт топиб Краевнинг соғлиғи йўлида ҳайрия тадбири, яъни ўртоқлик учрашуви ташкил қилиб туриб чипталар сотуви ва маҳсус қутига йиғилган пулни Краевга юборса бўлади-ку!? Оддий мисол Бахтиёр Ҳамидуллаевнинг дўстлари деб туриб, ҳозир Фарғонада танафуссга чиққан ака-ука Дўрмоновларнинг дўстларига қарши ўйин ўтказилса. Мухлис ҳам келади, футболчига пул ҳам йиғилади. Ҳар бир футболчи 100 000 сўмдан ҳайрия фондига "ташласа" бир жойи камайиб қолмайди-ку...\nАслида энг ёмони ҳам шу. Сен бир жамоада тўп тепасан ва жароҳат оласан ва сен даволашлари учун бировлардан мадад кутасан. Дани Алвеш Абидал учун донар бўлишини айтган бир паллада, биз бу ерда соғлиқ тилашдан нарига ўтмаяпмиз.


Самарқандга россиялик ўқитувчилар келиши кутилмоқда - zarnews.uz\nСамарқандга россиялик ўқитувчилар келиши кутилмоқда\n2020 йил 11 октябрда Халқ таълими вазирлиги Россия Федерацияси Маориф вазирлиги ҳамкорлигида Ўзбекистонда рус тили ва умумтаълим фанларини рус тилида ўқитишнинг сифатини оширишга қаратилган “Зўр!” (“Класс”) лойиҳаси имзоланган эди.\nУшбу лойиҳа доирасида Самарқанд вилояти халқ таълими тизимидаги мактабларга Россия давлатидан 7 нафар ўқитувчи ва 2 нафар методист келиши кутиляпти. Улар вилоятдаги рус тили дарслари сифатини янада ошириш ва педагог ходимларнинг касбий билимларини йил давомида ривожлантириш билан шуғулланади.\nРоссиялик ўқитувчилар Самарқанд, Жомбой, Тойлоқ, Паст Дарғом, Ургут, Оқдарё, Иштихон туманларидаги мактабларда ўқувчиларга рус тилидан дарс беради. Шунингдек, ҳафтада бир кун тумандаги рус тили ўқитувчиларига услубий ёрдам кўрсатади.\nТеглар: Ўқитувчилар Россия\nРоссия Федерациясидаги меҳнат мигрантлари муаммолари ўрганилди\nРоссияда нархлар қимматлашади (ми?)\nЎқитувчилар аттестациядан адолатли ўтказиляптими?\nЎқитувчиларнинг услубий қўлланмалари вилоят миқёсида оммалаштирилди. Улар кимга, қандай наф беряпти?\nДавомат 15 фоиз бўлган коллежга раҳбарлик қилган аёлнинг шогирдлари бугун нуфузли идораларда ишлаяпти. Бунинг сабаби...


“Энг намунали оила” кўрик-танловининнг Республика финал босқичи бўлиб ўтди » Ўзбекистон Хотин-қизлар қўмитаси\nБош саҳифа » Қўмита янгиликлари » “Энг намунали оила” кўрик-танловининнг Республика финал босқичи бўлиб ўтди\n15-12-2017, 12:43 komitet 192 0\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси “Халқ билан мулоқот ва инсон манфаатлари йили”да амалга оширишга оид Давлат дастури”нинг IV йўналиши “Ижтимоий соҳани ривожлантиришнинг устувор йўналишлари” бўйича бир қатор ислоҳотлар амалга оширилмоқда.\nМамлакат ҳаётида юз берадиган ҳар қандай ўзгариш, амалга оширилаётган ислоҳотлар, аввало, оилаларда намоён бўлади. Ўзбек оилалари ўзининг мустаҳкамлиги, саранжом-саришталиги, болажонлиги, қариндош-қондошлик ришталарини ҳурмат қилиши, меҳр-оқибати ва шу каби азалий қадриятлари билан ажралиб туради. Оилавий муносабатларда миллий муомала маданиятини юксалтириш, намунали оилаларни тарғиб қилиш орқали қадриятларимизни сақлаш, республикамиздаги барча оилаларни шундай ибратли оилалар қаторига қўшиш мақсадида, Ўзбекистон Хотин-қизлар қўмитаси ташаббуси билан жорий йилнинг 12 декабрь куни Ўзбекистон Миллий Академик драма театрида “Энг намунали оила” кўрик-танлови ўтказилди. Танловнинг ҳомий ташкилотлари “Ўзбекистон темир йўллар” акциядорлик жамияти ва “Artel” компаниялари. Танловда 500 га яқин иштирокчи иштирок этишди.\nТанловда 1-ўринни Бухоро вилоятидан Садиевлар оиласи, 2-ўринни Тошкент шаҳридан Қодировлар оиласи, 3-ўринни Самарқанд вилоятидан Ражабовлар оиласи қўлга киритишди. Ғолиб оилаларга ҳамкор ва ҳомий ташкилотларимиз билан ҳамкорликда диплом, сертификат, телевизор, санаторийга йўлланмалар, китоблар тўплами, гул ва эсдалик совғалари топширилди.\nШунингдек,ҳакамлар ҳайъати томонидан танловда фаол иштирок этган “Китобсевар оила”, “Спортчи оила”, “Ишбилармон оила”, “Меҳрибон қайнона”, “Аҳил оила”, “Саховатли оила”, “Ибратли келин”, “Файзли оила” номинациялари бўйича совриндорлар ҳам аниқланди.\n“Китобсевар оила” номинацияси бўйича - Қорақалпоғистон Республикасидан Султоновлар оиласи;\n“Спортчи оила” номинацияси бўйича - Қашқадарё вилоятидан Хуррамовлар оиласи;\n“Ишбилармон оила” номинацияси бўйича - Тошкент вилоятидан Эркиновлар оиласи;\n“Меҳрибон қайнона” номинацияси бўйича - Фарғона вилоятидан Ходжаевлар ва Жиззах вилоятидан Мамараҳимовлар оиласи;\n“Аҳил оила” номинацияси бўйича - Наманган вилоятидан Сиддиқовлар ва Сирдарё вилоятидан Эгамбердиевлар оиласи;\n“Саховатли оила” номинацияси бўйича - Сурхондарё вилоятидан Назаровлар оиласи;\n“Ибратли келин” номинацияси бўйича - Андижон вилоятидан Абдуллаевлар оиласи;\n“Файзли оила” номинацияси бўйича - Навоий вилоятидан Тулаевлар ва Хоразм вилоятидан Беговлар оилалари лойиқ деб топилди.\nТанлов совриндорларига ҳам ҳамкор ва ҳомий ташкилотларимиз билан ҳамкорликда диплом, сертификат, чанг ютгич, микротўлқинли печь,китоблар тўплами, гул ва эсдалик совғалари топширилди.\nҚўмита янгиликлари / Ўзбекистон янгиликлари\n6-12-2017, 16:39 Қўмита янгиликлари / Тадбирлар


Ўзбекистоннинг 4 вакили ўз иштирокини муваффақиятли бошлади, Ихтиёр Наврўзов медалсиз қолди\nШанба, 21 Сентябр\nҚозоғистоннинг Нур-Султон шаҳрида спорт курашлари бўйича жаҳон чемпионати давом этмоқда. Бугун, 21 сентябрь куни эркин кураш бўйича 4та вазн тоифасида (61, 79, 86 ва 97кг.) саралаш босқичлар, шунингдек Олимпиада йўлланмасини берувчи ва медаллар учун баҳслар ўтказилмоқда.\nЎзбекистоннинг 4 вакили ҳам саралаш босқичида муваффақиятли иштирок этишди.\nДастлаб, -61 кг вазн тоифасида Аббос Раҳмонов филиппинлик Егор Дмитриевни осонлик билан енгди (14:2). Энди унинг 1/8 финалдаги рақиби руминиялик Николаи Охлопков бўлади.\n-79 кг вазн тоифасида Рашид Қурбонов Жанубий Корея вакили Жанг Вумин билан куч синашди ва 12:2 ҳисобида ғалаба қозонди. Энди у 1/8 финалда эронлик Баҳмад Муҳаммад Темурий билан чорак финал йўлланмаси учун курашади.\n-86 кг вазн тоифасидаги саралаш баҳсларининг биринчи босқичида Жавраил Шапиевга озарбойжонлик Александр Гоциев рақиб бўлди. Ўзбекистонлик спортчи бу баҳсда 4:1 ҳисобидаги ғалабага эришди, кейин у 1/16 финалда грузиялик Сандро Аминашвилини 6:3 ҳисобида мағлубиятга учратиб, кейинги босқичга ўтди.\nэнди у 1/16 финалда грузиялик Сандро Аминашвили билан беллашади.\n-97 кг вазн тоифасида Магомед Ибрагимов польшалик спортчи Радослав Баранни осонлик билан таслим этди - 10:0. Энди у 1/8 финалда руминиялик Алберт Саритовга қарши гиламга тушади.\nМаълумот учун, юқоридагилардан фақат -86 ва -97 кг вазн тоифалари Олимпия ўйинлари дастурига киритилган.\nБундан аввалроқ, -125 килограмм вазн тоифасида Ўзбекистон шарафини ҳимоя қилаётган Ҳасанбой Раҳимов бронза учун ўтиш босқичида молдовалик Александр Романовни 6:0 ҳисобида мағлуб этиб, Токио-2020 Олимпиадасига йўлланма олганди. Энди у кечки дастурда бронза учун гиламга чиқади, унга хитойлик Живеи Ден рақиблик қилади.\n-70 кг вазн тоифасидаги Ихтиёр Наврўзов эса бронза учун ўтиш турнирида грузиялик Зураби Якобишвилига мағлуб бўлди ва турнирни медалсиз ҳамда Олимпиада йўлланмасисиз якунлади.\nэркин кураш Ихтиёр Наврўзов


27 апрель, 2021, 22:17\nТеглар:Брендан Рожерс | Тоттенхэм | Лестер\nУнинг жамоаси ЕЧЛ зонасида кетмоқда.\n"Лестер" бош мураббийи Брендан Рожерсни "Тоттенхэм"нинг таклифи қизиқтирмайди. Sky Sports хабарига кўра, шимолий ирландиялик мутахассис бор эътиборини “Лестер”даги фаолиятига қаратган ва Лондон клуби билан музокара олиб бормоқчи эмас.\nХабарингиз бор, матбуотда "Тоттенхэм" Рожерсни жамоа бош мураббийи лавозимига асосий номзод сифатида кўраётгани ҳақида маълумотлар пайдо бўлди. Олдинроқ Лондон клуби Жозе Моуриньони истефога чиқарганди.\n"Лестер" Англия чемпионати турнир жадвалида учинчи ўринни эгаллаб турибди. “Тулкилар” мавсумни Чемпионлар лигаси зонасида якунланиш учун яхши имкониятга эга. Премьер-лига якунланишига бор йўғи бешта тур қолди.\nРожерс “Лестер”ни 2019 йилдан буён бошқариб келмоқда.\n"Барселона" мураббийлигига кутилмаган номзод пайдо бўлди


“Толибон” аёлларга қарши кўз ёшлатувчи газ ишлатди - EFFECT.UZ\n“Толибон” аёлларга қарши кўз ёшлатувчи газ ишлатди\n. 16:06 | 04.09.2021\nАёлларнинг Кобулдаги намойиши кўздан ёш оқизувчи газ ва ҳавога ўқ узиш билан тарқатилди. “Толибон” фаолларнинг тенглик талабларига шундай муносабат билдирган. Намойиш президент саройи яқинида бўлиб ўтди. Намойиш иштирокчиларидан бири жангарилар томонидан калтакланди, деб хабар беради “РИА Новости”.\nАввалроқ активистлар гуруҳи Кобулда аёлларнинг ҳуқуқлари ҳурмат қилинишини ва уларнинг Афғонистон ҳукуматида иштирок этишини талаб қилиб митинг ўтказганлари ҳақида хабар берган эдик. Қайд этилишича, митингда иштирок этаётган аёллар турли соҳа вакиллари бўлиб, ҳар-хил соҳаларда ишлайди.\nМитинг қатнашчилари “Таълим, меҳнат, эркинлик – фаровонлик йўлида”, – шиорлари билан “Толибон” дан таълим, меҳнат ва сўз эркинлигига бўлган ҳуқуқларини ҳурмат қилишга чақирган.\nБу орада Покистон идоралараро разведка бошлиғи Файз Ҳамид Кобулга учиб кетди. У билан бирга юқори мартабали ҳарбийлар ҳам бор. Ҳамид Афғонистон пойтахтида қандай учрашувлар ўтказилишини айтмади, лекин Афғонистонда тинчлик ва барқарорликни сақлашга ҳаракат қилаётганини қайд этди.\nОАВ аввалроқ Ҳамидни “Толибон” раҳбарлари таклиф қилгани, у раҳбарлардан бири мулла Абдул Ғани Бародар билан учрашиши кутилаётгани ҳақида хабар тарқатган эди. Покистон Ташқи ишлар вазири Шаҳ Меҳмуд Қурайший агар “Толибон”ни афғон халқи қўллаб -қувватласа улар билан ҳамкорлик қилишга тайёрлигини билдирди.\nМаълумот ўрнида, Толибон Афғонистон пойтахтини 15 августда босиб олди. Ҳозирда мамлакат ҳукумати тузилмоқда. АҚШ бошчилигидаги Ғарб коалицияси кучлари 31 августда Афғонистонни бутунлай тарк этишди.\nTeglar:Tolibon, Аёллар, Афғонистон\nЎзбекистондаги давлат ОТМларида ўқишни кўчириш натижалари ҳақида маълумот берилди


Президент «Меҳр» операциясини ўтказиш осон бўлмаганини...\n1 Президент «Меҳр» операциясини ўтказиш осон бўлмаганини айтди 01:04\nТошкент вилоятидаги сайловчилар билан учрашув чоғида «Меҳр» операцияси доирасида Суриядан Ўзбекистонга қайтиб келган аёл ҳам сўз олди ва Ватанга олиб келинган барча аёллар ва болалар номидан ўз миннатдорлигини билдирди.\nПрезидентликка номзод Шавкат Мирзиёев ушбу операцияларни амалга ошириш осон бўлмагани, кўп тўсиқлар ва қийинчиликлар билан уддасидан чиқилганини таъкидлади.\n«Бир сафар юртдошларимизни Суриядан олиб келаётган самолёт Туркия осмони устидан учиб ўтаётганда бизга қараб турк ҳарбий ҳаво кучларининг қирувчи самолёти учирилди ва Туркия ҳудудини тезда тарк этишни талаб қилди. Кейин биз ноилож самолётни қўндириш учун тезда бошқа жой қидирдик ва энг яқин Озарбойжонга қўндиришга рухсат олдик. Шундан сўнг ўзим шахсан Туркия Президенти Эрдоган жаноби олийларига қўнғироқ қилдим. Музокаралардан кейин, самолётимиз яна учишда давом этди.\nГарчи адашган бўлишса ҳам, лекин улар ватандошларимиз-ку. Улар учун ким билан бўлса ҳам музокара олиб боришга тайёрман», — деди Шавкат Мирзиёев.\nШавкат Мирзиёев Тошкент вилояти «Меҳр» операцияси\nҲуқуқ Кеча, 17:30